Šumadijski poljoprivrednici u Veroni\nčetvrtak, 02 februar 2012 11:39\nNa jedan od najznačajnijih u Evropi, Međunarodni sajam poljoprivredne mehanizacije i stočarstva, u Veroni u Italiji, otputovali su uglavnom mladi poljoprivrednici iz Šumadije. Njih 16-oro, koji su nagrađeni na šumadijskom sajmu poljoprivrede, grad Kragujevac nagradio je putovanjem u Veronu, dok je dvoje nagradila Dunav kompanija, a dvadesetak poljoprivrednika putuje o sopstvenom trošku.\nponedeljak, 30 januar 2012 08:38\nIz Šumadije i Pomoravlja za deset meseci prošle godine izvezeno je poljoprivrednih proizvoda u vrednosti od 13 miliona dolara i tek drugi put od 2005. ostvaren je suficit, rekao je u nedelju predstavnik Regionalne privredne komore Dušan Petković. "Od 2005. samo smo prošle godine imali pozitivan bilans u izvozu poljoprivrednih proizvoda u iznosu od 700.000 dolara i uvek smo bili u deficitu, a ove godine suficit je skoro osam miliona", rekao je Petković agenciji Beta.\nSneg stvara probleme u Šumadiji\npetak, 27 januar 2012 09:21\nSnežni nanosi prouzrokovali su velike probleme kako putarima, tako i vozačima na saobraćajnicama širom Šumadije. Putevi prvog prioriteta su očišćeni, ali vetar stvara nevolje zimskoj službi Preduzeća za puteve Kragujevac na putu ka Jagodini, na kome je u selu Cikot u popodnevnim satima zbog velikih smetova došlo do prekida u saobraćaju. Snežnih nanosa ima i na putu trećeg prioriteta Rača- Borci.\nU Rekovcu vanredna situacija\npetak, 27 januar 2012 09:16\nU Opštini Rekovac je uvedena vanredna situacija zbog velikih padavina koje su uzrokovale prekid saobraćaja na većini lokalnih puteva i snabdevanja električnom energijom. U toku dana 5 ekipa zimske službe uspele su da pročiste smetove sa 60 odsto puteva koji su bili zavejani. Ekipe elektrodistribucije su otklonile više kvarova zbog kojih dve trećine sela nije imalo struju.\nAnaliza zemljišta pre dobrih prinosa\nčetvrtak, 26 januar 2012 11:26\nZa intenzivnu ratarsku proizvodnju potrebna je povoljna plodnost zemlje. Jedan od uslova plodnosti je snabdevenost tog zemljišta hranljivim materijama, a to se saznaje ispitivanjem tla na oranicama, u voćnjacima i povrtnjacima. Zato hemijska analiza tla postaje nužnost za modernu poljoprivredu.\nSve više se izvozi voće iz Šumadije\nčetvrtak, 26 januar 2012 11:15\nPrihodi od izvoza poljoprivrednih proizvoda Šumadije i Pomoravlja su u prošloj godini premašili 13 miliona dolara, što je skoro 8 miliona više nego u 2010. Prednjačio je izvoz voća, pre svega, šljiva, koje su najvećim delom izvožene u Rusiju. Standardno dobre izvozne rezultate imali su i proizvođači kiselog kupusa, od čije prodaje su u Šumadiji i Pomoravlju ostvareni prihodi od preko pola miliona dolara.\nSeminar o seoskom turizmu\nčetvrtak, 26 januar 2012 08:24\nZa građane sa seoskog područja zainteresovane za bavljenje seoskim turizmom u Skupštini grada danas je organizovan seminar. Predstavnici Gradske turističke organizacije Kragujevca upoznali su ih sa uslovima neophodnim za kategorizaciju seoskih domaćinstava, uslugama koje treba da pruže turistima i pratećim sadržajima koje bi mogli da ponude.\nI Rača pomaže porodilje\nnedelja, 15 januar 2012 16:24\nPosle odluke grada Kragujevca da sve nezaposlene mame tokom prvih godinu dana po rođenju beba dobijaju pomoć grada, I opština Rača donela je istu odluku koje je od 1. januara stupila na snagu. Nezaposlene porodilje dobijaće od opštine Rača nadoknadu u iznosu od 10 000 dinara mesečno. Tokom prošle godine na teritoriji Rače rođeno je 70 beba, a kako iz uprave Opštine kažu nadaju se da će ova odluka pomoći da tokom 2012. taj broj bude i veći.\nLovni turizam privlači goste\npetak, 13 januar 2012 14:25\nIako je tokom zimskih meseci broj turista koji posećuju Šumadiju znatno manji nego tokom proleća i leta ima onih koji se odluče da praznike provedu na selu. Od novembra do februara najrazvijeniji je lovni turizam. Od ukupno 400 noćenja u seoskom domaćinstvu porodice Aleksić iz Dragušica, čak 140 je tokom poslednja tri meseca. Jesen i početak zime okolinu Knića posetili su većinom turisti iz Grčke i sa Kipra.\nSelo Borač privlači turiste\nponedeljak, 09 januar 2012 11:41\nU šumadijskim selima turisti najčešće provode odmor tokom leta i rane jeseni. Međutim, nedavni dolazak gostiju iz Beograda u Borač pokazuje da i u zimskom periodu seoski ambijent može da bude privlačan. Za razliku od mnogih srpskih turista, koji su Novu godinu dočekali u evropskim i svetskim metropolama, bilo je i onih koji su dolazak 2012-te proslavili u sasvim drugačijem ambijentu.


Varhelji potvrdio da se odlaže objavljivanje paketa o proširenju\nEvropski komesar za proširenje Oliver Varhelji (Varhelyi) potvrdio je da je zbog krize oko korona virusa, objavljivanje paketa o proširenju odloženo za jesen.\n„Radimo dan i noć sa krizom COVID-19 i s obzirom na činjenicu da je teško predvideti kako će izgledati ekonomska situacija, takođe će biti teško videti kako će se reforme ispunjavati”, izjavio je Varhelji na spoljnopolitičkom komitetu Evropskog parlamenta (AFET).\nOdluku o odlaganju je evropski komesar obrazložio i činjenicom da njegov kabinet želi da izađe sa sadržajnim izveštajem, koji nudi uvid u napredak u svi zemljama.\nPaket proširenja je godišnji dokument Evropske komisije (EK) koji se bavi analizom procesa proširenja i detaljnim posebnim izveštajima za svaku zemlju pojedinačno u kojem se ocenjuje reformski proces - neophodan za napredak svake zemlje u evropskim integracijama. Radi se o najvažnijem dokumentu EK za zemlje koje pripadaju proširenju, odnosno Zapadnom Balkanu i Turskoj.\nOvaj paket, EK objavljuje svakog proleća, uglavnom u aprilu. Ovo je drugo odlaganje ovogodišnjeg paketa, budući da je već jednom najavljeno da se objavljivanje pomera za jun.\nEvropski komesar za proširenje Oliver Varhelyi je potvrdio da će ove jeseni, paket proširenja da bude objavljen zajedno sa ekonomskim investicionim planom Evropske komisije za Zapadni Balkan, koja je najavljena na zagrebačkom samitu.\nBez obzira na ovo odlaganje, Varheljijev kabinet nije odustao od objavljivanja pregovaračkog okvira za Severnu Makedoniju i Albaniju koja je planirana da se objavi zajedno sa paketom proširenja.\nEvropska komisija pozitivno ocenila napredak Severne Makedonije i Albanije\n„Moj fokus je na izradi pregovaračkog okvira za Severnu Makedoniju i Albaniju i sa time izlazimo, kako je planirano, u junu. Ovo je veoma veoma važan elemenat jer nam omogućuje da nastavimo rad na stvorenom momentumu oko proširenja”, izjavio je Varhelyi.


Lokalne zajednice po meri mladih: Odlučionice 2.0 – otvorene prijave!\nGodinama unazad, Krovna organizacija mladih Srbije podstiče aktivno učešće mladih na lokalu, kao i saradnju mladih sa donosiocima odluka na svim nivoima. Iz različitih programa kojima smo podsticali aktivizam mladih na lokalu razvila se vizija o Odlučionicama, programu u okviru kog mladi dobijaju finansijsku i mentorsku podršku za sporovođenje inicijativa u saradnji sa lokanim institucijama.\nŠta su Odlučionice?\nOdlučionice predstavljaju program tokom kog predstavnici/e jedinica lokalne samouprave (opština i gradova), đačkih parlamenata i organizacija civilnog društva (udruženja) prolaze zajedničke obuke na kojima uče o omladinskoj politici, aktivizmu i načinima uključivanja mladih u lokalne zajednice. Nakon programa oni postaju deo mreže lokalnih koordinatora/ki za dijalog sa mladima, tako što unapređuju saradnju mladih i donosioca odluka. Konkretna aktivnost kojom će lokalni koordinatori/ke započeti svoj zajednički rad, jeste realizacija lokalne inicijative nastale kroz program u svojoj zajednici.\nKo su lokalni koordinatori/ke?\nLokalni koordinatori/ke su predstavnici lokalnih samouprava, organizacija civilnog društva i đačkih parlamenata, koji učestvovanjem u ovom procesu stiču potrebna znanja i veštine za unapređenje saradnje institucija i predstavničkih tela mladih i zajedničkim radom unapređuju položaj i brigu o mladima kroz sprovođenje inicijativa za promene u lokalnim zajednicama.\nDa li su dosadašnji procesi dali rezultate?\nDijalog sa mladima na lokalnom nivou do sada primenjuje 16 lokalnih zajednica širom Srbije, koje su nakon obuke o mehanizmima dijaloga sa mladima realizovali lokalne inicijative za promene u svojim zajednicama i unapredile saradnju sa mladima i udruženjima. Ovim pozivom KOMS namerava da proširi mrežu lokalnih koordinatora/ki, kako bi mladi i donosioci odluka mogli da zajedno odlučuju u većem broju lokalnih zajednica. Na ovaj način, ne samo da će sve tri strane imati priliku da zajedničkim radom kreiraju nova rešenja u svojim zajednicama, već će i različite lokalne zajednice imati mogućnost da se međusobno povezuju i razmenjuju iskustva. Podstičemo saradnju unutar opština i gradova ali i njihovu međusobnu saradnju!\nProgram Odlučionica se sastoji iz tri koraka:\nOvaj proces realizujemo kako bismo se upoznali sa stanjem omladinske politike u prijavljenim lokalnim zajednicama, mogućnostima za mlade, mladima koji žele da utiču na promene i liderima svojih zajednica (predstavnicima JLS, organizacijama civilnog društva i đačkog parlamenta). U okviru ovog procesa biće održan jedan onlajn sastanak sa svim zainteresovanim mladima i lokalnim koordinatorima/kama, koji će nas upoznati sa prilikama za mlade u njihovoj opštini/gradu. Na ovaj način želimo da se mobiliše što veći broj mladih i uključi u program gde će imati priliku da aktivno učestvuju u kreiranju promena u svojoj zajednici.\nObuka će biti realizovana za 3 lokalna koordinatora/ke svake lokalne zajednice. Čitav proces obuke vodiće ekspert u oblasti lokalne omladinske politike koji će biti i mentor u procesu kreiranja i realizacije inicijativa. Planirano je da se obuka održi onlajn u skladu sa epidemiološkom situacijom.\nKreiranje i realizacija inicijative\nU ovom segmentu programa, lokalni koordinatori/ke će imati mentorsku podršku eksperta sa kojim će raditi i na obuci, kao i finansijsku podršku u realizaciji svoje ideje. Period mentorstva za formulisanje i realizaciju inicijativa počinje po završetku obuke i traje do sprovođenja inicijative. Inicijative koje lokalni koordinatori/ke zajednički formulišu, imaće za cilj da umanje probleme sa kojima se mladi iz te lokalne zajednice najčešće susreću, kako bi delujući zajedno sa donosiocima odluka u svojoj opštini/gradu mladi izgradili poverenje u lokalne institucije i učestvovali u promenama. Rok za sprovođenje inicijativa je dva meseca nakon održavanja obuke.\nSve troškove učestvovanja kao i sprovođenja inicijativa snosi Krovna organizacija mladih Srbije.\nSvaka inicijativa biće podržana finansijski iznosima do 55 000 dinara.\nZainteresovane jedinice lokalne samouprave treba da prijave tri osobe kao lokalne kordinatore/ke – jednu iz lokalne samouprave, drugu iz organizacije civilnog društva i treću mladu osobu iz đačkog parlamenta. Prijava sva tri subjekta omladinske politike na lokalnom nivou podnosi se zajednički na jednom formularu koji mora biti potpisan i pečatiran od strane jedinice lokalne samouprave.\nDa biste se prijavili na javni poziv dovoljno je da popunite prijavni formular koji možete da preuzmete ovde i da ga pošaljete imejlom na adresu konkurs@koms.rs sa naznakom “Prijava za Odlučionice”. Prijave su otvorene do 5. aprila 2021. godine do 23:59.\nZa sve dodatne informacije se možete obratiti Milici Borjanić na milica.borjanic@koms.rs.\nOdlučionice se organizuju kao deo projekta “Glas mladih u demokratskim procesima” koji KOMS realizuje u saradnji sa Beogradskom otvorenom školom – BOŠ u okviru programa “Civilno društvo za unapređenje pristupanja Srbije Evropskoj Uniji”, uz podršku Švedske.


„Pažljivkova pravila u saobraćaju“ za đake prvake - Ozon Media\n„Pažljivkova pravila u saobraćaju“ za đake prvake\nSremska Mitrovica – Edukativni ilustrovani priručnik “Pažljivkova pravila u saobraćaju” danas su dobili svi đaci prvaci u Osnovnoj školi “Slobodan Bajić Paja”, a isti će stići u ruke i ostalih prvačića na teritorji grada već narednog ponedeljka.\n“Bajićevu” školu tim povodom posetila je zamenica gradonačelnika Svetlana Milovanović.\n“Funkcionisanje jedne zajednice se najbolje može videti u odnosu prema onim najmlađima, a to su naša deca. Jedan od najkritičnijih perioda za njih je upravo period kada postaju samostalni učesnici u saobraćaju, a to je najčešće sa polaskom u prvi razred, jer ih na putu od kuće do škole zaista čeka puno izazova. Upravo u tom periodu mi treba da se posvetimo njihovoj edukaciji u oblasti bezbednosti saobraćaja, jer izuzetno je važno da nauče kako da se odgovorno ponašaju”, rekla je zamenica Milovanović.\nOna je dodala da je samo bezbedno detinjstvo srećno detinjstvo.\n“Pažljivkova pravila u saobraćaju” obezbedila je kao i prethodne godine Agencija za bezbenost saobraćaja Republike Srbije, a biće distribuirana svim školama na teritoriji Sremske Mitrovice, kako onima u gradu, tako i u seoskim sredinama.\n“Škola “Slobodan Bajić Paja” ima svoje određene specifičnosti, a jedna od bitnijih je ta da je okružena sa nekoliko puteva, od kojih je jedan i regionalni, veoma frekfentan i bitan za naš grad. Upravo zbog toga nam je važno da decu koja svakodnevno prelaze te puteve, posebno decu mlađeg školskog uzrasta dobro naučimo kako da se ogovorno ponašaju u saobraćaju, kako da bezbedno stignu u školu i do svojih kuća”, rekao je Đorđe Cvijanović, direktor škole.\nOn se zahvalio Agenciji za bezbednost saobraćaja, kao i lokalnoj samoupravi koja sprovodi niz aktivnosti tokom školske godine, sve sa ciljem povećanja bezbednosti učenika svih uzrasta.\nZaplenjeni marihuana i novac, uhapšen osumnjičeni FOTO\nKrivična prijava zbog prikrivanja: U kući skrivao predmete iz antičkog perioda


Nova Varoš: Na korak do privremenih mera\ndanas.rs (R. Popović) 22. фебруар 2016. године Политика Коментари\n- Skupštini nije dostavljen nijedan predlog kandidata za predsednika opštine, čiji je izbor zakonski bio moguć najkasnije do 5. februara. Do redovnih lokalnih izbora ostalo je svega dva-tri meseca, te verovatno niko od potencijalnih kandidata nije bio spreman da napusti svoje radno mesto i pređe na stalni rad u opštinsku upravu, što funkcija predsednika opštine zahteva. Na potezu je sada Vlada Srbije odnosno nadležno ministarstvo, ističe predsednik SO Branislav Dilparić (SPS). Predsednik opštine u tehničkom mandatu Dimitrije Paunović objašnjava da krize vlasti nema kako tvrdi opozicija i da je zakon jasan da opština ni u jednom trenutku ne može biti bez vlasti .\n- Grupa opozicionih odbornika već je poslala zahtev za uvođenje privremenih mera. Opštinska uprava je dostavila Vladi Srbije svu potrebnu dokumentaciju, a kada to budu u ministarstvu zatražili, dostavićemo u roku i imena kandidata za petočlano privremeno veće koje predlažu stranke sa najviše odbornika u lokalnom parlamentu, rekao je Paunović. U opoziciji, međutim, tvrde da se zakon krši, a da vlast nastavlja na "unižava odbornike i Skupštinu opštine".\n- Predsednik Skupštine Branislav Dilparić krši zakon time što Dimitrija Paunovića lažno predstavlja kao predsednika opštine i dozvoljava mu da bez saglasnosti odbornika, ne samo da prisustvuje sednici, već i vodi glavnu reč, kazao je, između ostalog, odbornik Radojica Perišić, šef odborničke grupe DS, koja je, inače, ubrzo potom napustila zasedanje.\nOštru polemiku sa predstavnicima vladajuće koalicije nastavili su odbornici iz GG "Novi ljudi za Novu Varoš", koji su ustvrdili da vlast zakon tumači prema trenutnom interesu, kao i da je "žalosno da vladajuća koalicija sa 17 odbornika iz devet stranaka u svojim redovima ne može da nađe kandidate za opštinsko rukovodstvo već lokalnu samoupravu uvodi u problem".


Pravnici smatraju: VBA je prekršila zakon (N1, 29.01.2015.)\nZakon o zaštitniku građana je jasan - ombudsman Saša Janković ima pravo i na podatke koji su tajni. Upravo zbog ovog člana, pomenuti zakon je prekršen, smatraju pravnici. Koliko je to očigledno - dokazuju primerom da je jedno ministarstvo dostavilo podatke na vreme i po zakonu, a drugo ne.\n"Postoji različito postupanje MUP-a u odnosu na postupanje Ministarstva odbrane što negde govori o tome da različiti organi različito tumače iste odredbe. Zarad pravne sigurno, moramo te stvari pod hitno ispraviti", kaže za N1 Milan Antonijević iz Jukoma.\nNe bi bilo osnova za krivičnu prijavu protiv VBA da su podaci dostavljeni Saši Jankoviću, kako to tvrdi direktor te agencije, smatra profesor krivično procesnog prava Božidar Banović.\n"Postupak koji vodi Zaštitnik građana je potpuno odvojen od eventualnog krivičnog postupka koji se vodi povodom iste stvari i ja smatram da su Jankoviću morala biti dostavljena dokumenta, kako bi vodio svoj postupak potpuno nezavisno od drugih postupaka u toku", kaže Banović.\nIako pravnici tvrde da bi trebalo biti drugačije - ministar odbrane je ponosan na dosledno držanje VBA i činjenicu da ta agencija nije podlegla pritiscima. Jedini pomenut imenom i prezimenom kao neko čije su aktivnosti praćene po povratku iz Haškog tribunala, lider radikala Vojislav Šešelj iznenađen je ali, kako kaže, svestan da je predmet interesovanja civilnih pa i vojnih službi.\nDa li bi Vojnobezbednosna agencija prekršila Zakonik o krivičnom postupku da je dostavila tražena dokumenta Saši Jankoviću? I da li je moguće da Zaštitnik građana i Tužilaštvo paralelno vode sopstvene postupke? To su, između ostalog, neka od pitanja na koja nismo dočekali odgovor iz Republičkog javnog tužilaštva.


Vlada usvojila predloge više zakona\nPredloženim izmenama produžava se rok za raspisivanje javnih konkursa za finansiranje ili sufinansiranje kulturnih programa i projekata, kao i umetničkih, odnosno stručnih i naučnih istraživanja u kulturi, sa 30 na 60 dana od usvajanja budžeta.\nTakođe se utvrđuje sastav, način izbora i mandat Nacionalnog saveta za kulturu. Izmenama ovog zakona predviđeno je da se naziv Arhiva Srbije menja u Državni arhiv Srbije, a Narodnog muzeja u Beogradu u Narodni muzej Srbije.\nVlada Srbije usvojila je Predlog zakona o izmenama i dopunama Zakona o sprečavanju dopinga u sportu, u cilju usaglašavanja sa osnovnim principima novog Svetskog antidoping kodeksa i najvažnijim odredbama kojima se ti principi primenjuju.\nNovim zakonskim rešenjem, Srbija će usvojiti odgovarajuće mere na nacionalnom nivou u skladu sa principima Svetskog antidoping kodeksa, koje podstiču sve oblike međunarodne saradnje usmerene ka zaštiti sportista i etike u sportu, kao i na razmenu rezultata istraživanja.\nUsvojen je i Predlog zakona o potvrđivanju Sporazuma između Vlade Republike Srbije i Vlade Ruske Federacije o saradnji u oblasti biljnog karantina i zaštite bilja.\nNa sednici je usvojen i Predlog zakona o potvrđivanju Protokola za izmenu i dopunu Sporazuma između Vlade Republike Srbije i Vlade Sjedinjenih Američkih Država o naučnoj i tehnološkoj saradnji, kojim se stvara novi pravni okvir za dalje unapređivanje ukupnih bilateralnih odnosa u svim oblastima nauke i tehnologije i obezbeđuje zaštita intelektualne svojine na odgovarajući način.\nVlada je usvojila i Predlog zakona o potvrđivanju Ugovora o socijalnoj sigurnosti između Vlade Republike Srbije i Vlade Kvebeka. Ovim ugovorom se na sveobuhvatan način uređuje ostvarivanje prava iz penzijskog i invalidskog osiguranja, uključujući i prava po osnovu povrede na radu i profesionalne bolesti i zdravstvenog osiguranja.\nNa sednici je usvojen Akcioni plan za sprovođenje Strategije unapređenja položaja osoba sa invaliditetom u Republici Srbiji za period od 2020. do 2024. godine, u periodu od 2021. do 2022. godine.\nAkcionim planom predviđen je niz mera i aktivnosti čija realizacija doprinosi ostvarenju tri posebno istaknuta cilja:\npovećana društvena inkluzija osoba sa invaliditetom\nobezbeđenje uživanja prava osoba sa invaliditetom na poslovnu sposobnost i porodični život na ravnopravnoj osnovi sa drugima i efikasna zaštita od diskriminacije, nasilja i zlostavljanja\nsistemsko uvođenje perspektive invaliditeta u donošenje, sprovođenje i praćenje javnih politika.\nTakođe, usvojena je i Strategija reforme javne uprave za period od 2021. do 2030. godine, sa Akcionim planom za njeno sprovođenje za period od 2021. do 2025. godine.\nOvom desetogodišnjom strategijom se prvi put uvodi krovna politika pružanja usluga, kako bi se nastavio i unapredio trend razvoja korisnički orijentisanih usluga, uvođenje standarda i podizanje kvaliteta u njihovom pružanju građanima i privredi.\nVizija ove strategije je odgovorna i transparentna javna uprava koja pruža kvalitetne i lako dostupne usluge. Ovako uspostavljena uprava je depolitizovana, profesionalna i delotvorna i predstavlja osnovu za promene i reforme neophodne za punopravno članstvo u Evropskoj uniji.\nVlada je donela odluku da se Kantonu Sarajevo uputi donacija od 20.000 doza vakcina proizvođača AstraZeneka kako bi se pomoglo građanima u borbi protiv zarazne bolesti Covid-19.\nTakođe, na sednici je doneta odluka da „Sava centar“ u Beogradu dobije status spomenika kulture, kao jedan od najuspelijih primera savremene evropske arhitekture sedamdesetih godina prošlog veka.\n„Sava centar“ kao simbol jugoslovenske epohe, u tom periodu predstavljao je najfunkcionalniji kongresni, poslovni i kulturni centar u Beogradu, u kojem su se održavale najznačajnije međunarodne manifestacije, konferencije, koncerti i festivali.\nSmiljanićeva ulica u Beogradu danas je odlukom Vlade proglašena za prostorno kulturno-istorijsku celinu.


Vučić je čovek kog zaslužuje Srbija i građani - Istinomer\nMinistar zdravlja o predsedniku Srbije. (Danas, 28.3.2019.)\n“Mislim da Srbija po prvi put u jednoj novijoj istoriji ima baš takvog čoveka Aleksandra Vučića, koji ima viziju i koji vodi Srbiju u pravom pravcu i dokazuje to svaki dan. Sigurno radi najbolje za Srbiju. U svakom slučaju, Srbija ima čoveka koji zna da je vodi, koji ima viziju i koji svakog dana postiže rezultatet i zato će vredeti svi ti putevi, sve fabrike i sve što se radi… Moram da kažem tim junacima koji dolaze i koji jurišaju da ću uvek u takvim situacijama biti sa predsednikom Vučićem i da ću uvek biti ispred, jer mislim da je Vučić čovek koga zaslužuje Srbija i građani, koji može da uradi mnogo dobrih stvari za Srbiju i već ih radi. Dovoljno ga poznajem i znam da je Srbija apsolutno Vučiću na prvom mestu i sve će uraditi za boljitak zemlje i posebno za buduće generacije.“


18-201 Mreža srednjoškolskih savjeta/vijeća - Agencija za saradnju, edukaciju i razvoj\nACED je 31. decembra 2010. godine potpisao ugovor sa EIDHR (Evropski instrument za demokratiju i ljudska prava), odjeljenjem Evropske unije, o sufinansiranju projekta „Mreža savjeta učenika”. ACED će projektne aktivnosti provoditi sa partnerom OKC – Omladinski komunikativni centar. Opšti cilj projekta je unapređenje saradnje među učenicima, savjetima učenika (SU) i njihovim mrežama na osnovu zajedničke platforme za zagovaranje interesa učenika koja će doprinijeti njihovom priznanju od strane škola, opštinskih i državnih vlasti, te omogućiti pristupanje Mreže savjeta učenika Bosne i Hercegovine regionalnim i međunarodnim savezima učenika srednjih škola. Specifični cilj projekta je podsticanje učešća učenika u izgradnji održivih srednjoškolskih savjeta učenika u Bosni i Hercegovini, te razvoj funkcionalne Mreže savjeta učenika koja će biti u stanju da zastupa interese školske omladine. Očekivani rezultati projekta:\nOrganizacioni i tehnički kapaciteti SU u 3 kantona Federacije BiH i Distriktu Brčko poboljšani, tijela kantonalnih SU uspostavljena;\nPredstavnici SU edukovani i osposobljeni za provođenje zajedničkih aktivnosti zagovaranja i lobiranja radi unapređenja svog statusa u školama i zajednici, te za provođenje aktivnosti zagovaranja na regionalnom i državnom nivou;\nVeze i saradnja između savjeta učenika učvršćene širom zemlje kroz koordinaciju na regionalnom, kantonalnom i državnom nivou;\nSvijest o pravima učenika podignuta širom BiH kroz sveobuhvatnu državnu kampanju zagovaranja.\nOdržan koordinacioni sastanak za predstavnike mreVUK-a Kantona Sarajevo 2012-12-14 14:11Od 13. do 14. decembra 2012. godine, u hotelu “Hollywood” u Sarajevu održan je mreVUK koordinacioni sastanak za predstavnike Savjeta Vijeća srednjih škola sarajevske regije. U Banjoj Luci održan koordinacioni sastanak za predstavnike mreSVUBIH-a2012-12-09 14:06Od 6. do 9. decembra 2012. godine, u prostorijama Crvenog krsta u Banjoj Luci održan je trodnevni koordinacioni sastanak za 24 predstavnika mreSVUBIH-a. Na sastanku su dogovorene aktivnosti Mreže savjeta/vijeća učenika Republike Srpske (mRESURS) i FBiH (mreVUK) koje će se sprovesti do kraja školske godine, i definisani su plan i aktivnosti koje će se sprovesti u okviru kampanje javnog zagovaranja. U Banjoj Luci održan DVV trening seminar za SC predstavnike Banjalučke regije 2012-11-29 13:57Dana 29. novembra 2012. godine, u prostorijama Agencije za saradnju, edukaciju i razvoj u Banjoj Luci, organizovan je DVV (Deutschen Volkshochschul-Verbandes – Njemačko udruženje za edukaciju odraslih) trening seminar za 14 SC predstavnika Banjalučke regije. U Zenici održan koordinacioni sastanak mreVUK-a Zeničko–dobojskog kantona i Bosansko–podrinjskog kantona Goražde 2012-11-25 13:54U okviru projekta “Mreža Savjeta/Vijeća učenika” finansiranog od strane Evropske unije, u Zenici u hotelu “Internacional”, 24. i 25. novembra 2012. godine održan je dvodnevni koordinacioni sastanak za predstavnike mreVUK-a Zeničko–dobojskog kantona i Bosansko–podrinjskog kantona Goražde. Održan koordinacioni sastanak mreVUK predstavnika Hercegovačko-neretvanskog kantona i Zapadnohercegovačke županije2012-11-15 13:26U cilju rješavanja tekućih problema zagovaranja, i unapređivanja kampanje javnog zagovaranja, u Mostaru je od 14. do 15. novembra 2012. godine održan koordinacioni sastanak za predstavnike vijeća učenika srednjih škola Hercegovačko-neretvanskog kantona i Zapadno-hercegovačke županije. VI konferencija mRESURS-a u Bardači 2012-11-09 13:09Od 7. do 9. novembra 2012. godine u sportsko-rekreacionom centru “Bardača”, pod pokroviteljstvom Ministarstva porodice, omladine i sporta Republike Srpske održana je VI konferencija Mreže savjeta učenika srednjih škola Republike Srpske - mRESURS. U Srebreniku održan koordinacioni sastanak mreVUK-a Tuzlanskog kantona, Posavske županije i Brčko distrikta2012-11-03 13:02Na dvodnevnom koordinacionom sastanku, održanom u Srebreniku u motelu “Orion” od 2. do 3. novembra 2012. godine, prisustovalo je 32 predstavnika mreVUK-a Tuzlanskog kantona, Posavske županije i Brčko distrikta. Cilj sastanka je rješavanje tekućih problema zagovaranja, i unapređivanje kampanje javnog zagovaranja. Održan koordinacioni sastanak mreVUK-a Hercegbosanske županije2012-10-27 12:12Na dvodnevnom koordinacionom sastanku mreVUK-a, održanom u Livnu, od 26. do 27. oktobra 2012. godine, prisustovalo je 15 učesnika. U okviru sastanka mreVUK-a Hercegbosanske županije održani su izbori za novo rukovodstvo mreže, i definisan je budući plan rada mreže, koji ima za cilj unapređivanje kampanje javnog zagovaranja, kroz veću promociju i zaštitu učeničkih obaveza i prava.\nU Bugojnu održan koordinacioni sastanak za predstavnike mreVUK-a Srednjobosanskog kantona2012-10-13 12:08U okviru projekta “Mreža savjeta/vijeća učenika”, 12. i 13. oktobra 2012. godine, u hotelu “Heko” u Bugojnu, održan je dvodnevni koordinacioni sastanak za predstavnike mreVUK-a Srednjobosanskog kantona. Cilj sastanka je unapređivanje kampanje javnog zagovaranja, kroz rješavanje tekućih problema zagovaranja. Održan koordinacioni sastanak mreVUK-a Unsko-sanskog kantona u Bihaću2012-10-11 12:04U cilju unapređenja kampanje javnog zagovaranja i rješavanja tekućih pitanja zagovaranja, od 10. do 11. oktobra 2012. godine, u Bihaću je održan dvodnevni koordinacioni sastanak mreVUK-a Unsko-sanskog kantona na kome je prisustvovalo 20 članova. Održan seminar za predstavnike mreSVUBIH-a u Prima Prom-u 2012-09-28 11:28Od 27. do 28. septembra 2012. godine, u sportsko-rekreacionom centru “Prima-Prom” u Mlinskoj rijeci, održan je dvodnevni seminar za prestavnike mreSVUBIH-a. U cilju povećanja učešća punoljetnih srednjoškolaca na lokalnim izborima u BiH, predstavnici mreSVUBIH-a su tokom seminara osmislili aktivnosti koje će Savjeti/Vijeća učenika sprovesti u srednjim školama BiH. U Banjoj Luci održan 4-H seminar za predstavnike mreSVUBIH-a 2012-09-26 11:06Od 24. do 26. septembra 2012. godine, uz podršku Američke ambasade, u prostorijama Crvenog krsta u Banjoj Luci, organizovan je trodnevni 4-H seminar za 24 predstavnika mreSVUBIH-a. Potpisan memorandum saradnje između mRESURS-a i Ministarstva porodice, omladine i sporta RS 2012-05-28 11:0028. maja 2012. godine, u Banja Luci, potpisan je memorandum o saradnji između mRESURS-a i Ministarstva porodice, omladine i sporta Republike Srpske. Memorandum precizira, kako načine saradnje između predstavnika ministarstva i srednjoškolaca u Republici Srpskoj, tako i načine na koje će Ministarstvo podržavati mRESURS. Trening seminar u Bugojnu za predstavnike mreVUK-a Srednjobosanskog kantona 2012-05-20 10:5619. i 20. maja 2012. godine, u Bugojnu je održan dvodnevni trening seminar za predstavnike mreVUK-a Srednjobosanskog kantona. U okviru treninga, predstavnici mreVUK-a Srednjobosanksog kantona su bili u mogućnosti da unaprijede svoja znanja i vještine iz oblasti umrežavanja, timskog rada, komunikacije, liderstva, učešća mladih, javnog zagovaranja, kao i uspostavljanja efikasnih mehanizama saradnje sa vladinim institucijama. Održan seminar predstavnika vijeća učenika srednjih škola Hercegovačko- neretvanskog kantona 2012-05-18 10:51U Mostaru, od 17. do 18. maja 2012. godine, održan je dvodnevni seminar za predstavnike vijeća učenika srednjih škola Hercegovačko-neretvanskog kantona. Prvog dana treninga, organizovana je prezentacija mreVUK-a u skupštini Hercegovačko–neretvanskog kantona, kojoj su prisustvovali predstavnici ministarstava u skupštini. Konferencija mreSVUBIH-a u Sarajevu2012-05-15 10:37Od 13. do 15 maja 2012. godine, u hotelu “Hollywood” u Sarajevu, organizovana je konferencija mreSVUBIH-a. Konferenciji su pored 40 predstavnika mreže savjeta/vijeća učenika u BiH, prisustvovali i predstavnici kantonalnih i entitetskih ministarstava za obrazovanje. Održan seminar mreVUK-a Sarajevskog kantona 2012-04-26 16:47Na seminaru koji se održao od 25. do 26. aprila 2012. godine u hotelu “Hollywood” u Sarajevu, prisustovalo je 16 učesnika. Učesnici su kroz ovaj trening unaprijedili znanje i vještine iz liderstva, javnog zagovaranja, komunikacije, i učešća mladih, neophodnih za uspješno sprovođenje kampanje javnog zagovaranja. mreSVUBIH u Parlamentu Bosne i Hercegovine2012-04-25 16:4425. aprila 2012. godine, održana je posjeta mreSVUBIH-a Parlamentarnoj skupštini BiH u Sarajevu. Nakon obilaska Parlamentarne skupštine, organizovana je prezentacija mreSVUBIH-a za predstavnike Komisije za koordinaciju pitanja mladih za BiH. U Banjaluci održan seminar regionalnih predstavnika mRESURS-a2012-04-01 16:40U okviru projekta “Mreža savjeta/vijeća učenika”, finansiranog od strane Evropske Unije, U Banjaluci je od 30. marta do 1. aprila 2012. godine, održan trodnevni trening seminar regionalnih predstavnika mRESURS-a za 17 učesnika iz 5 regija. U Foči održan seminar predstavnika savjeta učenika Trebinjske regije2012-03-29 16:37U okviru projekta “Mreža savjeta/vijeća učenika”, finansiranog od strane Evropske Unije, 29. marta 2012. godine u Trebinju, održan je trening seminar za 15 predstavnika Savjeta učenika Trebinjske regije. Stranice: 1 2 3 Sledeće »


Versku ceremonij predvodio je protojerej-stavrofor Stojadin Pavlović, inicijator izgradnje bogomolje u slavu junaka bitaka sa Mačkovog kamena i Drine, okončane za manje od dve godine, povodom velikog jubileja - 100 godina od završetka Velikog rata, koju su osveštali sada već blaženočivši patrijarh srpski Irinej i sadašnji episkog šabački Lavrentije.\nLiturgija i molitve za duše div-junaka srpske istorije, ali i za mlađe naraštaje, koja je održana uz sasluženje mnoštva sveštenika, đakona i monaha, bila je uvertira predstavljanju knjige „Mačkov kamen-stogodišnjica Bitke na Drini i izgradnje Spomen hrama“. Dramska umetnica Biljana Đurović, profesorka Fakulteta lepih umetnosti, govorila je deo njene monodrame „Nadežde Petrović“, samo jedne od heroina čuvene Bitke na Drini, čiji je legendarni Mačkov kamen bio deo najljućeg poprišta i stradanja.\n- Izgradnjom Spomen hrama želili smo da se u ime naše Crkve, u ime naroda ovog kraja, Jadra, Rađevine, Azbukovice i Podrinja koliko-toliko odužimo precima koji su živote položili za veru pravoslavnu i otadžbinu srpsku - rekao je priređivač knjige prota Stojadin Pavlović, koji je bio dugodišnji direktor Patrijaršijske uprave SPC i osnivač TV „Hram“. - Ovo je već svojevrstan spomenik koji predstavlja stalni čas istorije, što to je naročito važno sada imajući u vidu da ljudi koji se bave izradom nastavnog plana i programa sve više zaboravljaju ta vremena koja su krasila naš narod i pretke.\n03. 10. 2021. u 07:55\nDRAGULJI KRALJA KTITORA: Međunarodni naučni skup o velikom srpskom vladaru u Skoplju\nMačkov kamen Veliki rat promocija knjige planina Jagodnja


Evropu zbog korone tek čeka ekonomski "cunami"\nEvropu zbog korone tek čeka ekonomski „cunami“\nSvet Autor:Beta16. mar. 202012:38\nPandemija koronavirusa mogla bi za žrtvu imati i evrozonu koja će verovatno biti pod pritiskom ekonomskih problema u Italiji, ali i u drugim zemljama koje preduzimaju oštre mere za sprečavanja širenja zaraze, posebno ako ne bude čvrstog dogovora među podeljenim članicama Evropske unije, prenosi Radio slobodna Evropa pisanje svetskih medija.\nPored pretnji po ljudske živote, Italija bi više nego druge zemlje Evropske unije mogla biti izložena teškim ekonomskim posledicama pandemije, ocenjuje Fajnenšl tajms (The Financial Times) i ističe da se potencijalne posledice po evrozonu i EU u celini teško mogu preuveličati.\nPandemija je već test evropskog jedinstva i političke volje i moglo bi biti mnogo gore, ukazuje britanski list, dodajući da bi bez odlučne koordinisane akcije svih vlada EU i institucija koje idu dalje od stabilizacije tržišta i mera likvidnosti kakve je najavila Evropska centralna banka (ECB), opstanak evropske monetarne unije mogao biti u opasnost drugi put u poslednjih 10 godina.\nItalija se nikada nije potpuno oporavila od dužničke i bankarske krize evrozone posle 2010. tokom kojim se proizvodni sektor te zemlje smanjio za četvrtinu, dok su mnoge banke ostale nestabilne. Pored toga, Italija je tokom 20 godina evra jedva imala ekonomski rast sa zabrinjavajuće visokim javnim dugom koji je sad na oko 135 odsto BDP-a.\nRizik za porodične kompanije\nS gledišta javnog zdravlja, drastične vanredne mere u Italiji su ključne, ali, kako ukazuje list, nose rizike za mnoštvo malih porodičnih kompanija koje zavise od svakodnevnog kontakata s mušterijama i novčanih transakcija koje presušuju.\nItalijanski premijer Đuzepe Konte najavio je 25 milijardi evra za zaštitu privrede, ali pojedini istaknuti ekonomisti sumnjaju da će to biti dovoljno i misle da Italija, treća po veličini privreda evrozone, treba da traži finansijsku pomoć iz fonda evrozone za spasavanje, a možda i Međunarodnog monetarnog fonda. Ali, ako Italiji bude potrebna pomoć, ističe Fajnenšl tajms, troškovi bi mogli biti u stotinama milijardi evra, što ostale evropske vlade, već podeljene po nizu pitanja, neće lako odobriti.\nĐuzepe Konti Foto: EPA-EFE/ANGELO CARCONI\nTokom evropske dužničke krize, nezadovoljne su bile i dužničke zemlje koje su se žalile na ponižavajuće uslove, ali i zemlje kreditori koje su negodovale zbog izdvajanja milijardi evra za pomoć slabijim članicama. Ti programi pomoći su, kako piše list, u nasleđe ostavili desničarski nacionalizam, antiestablišmentski populizam i nespremnost u EU da ide dalje, zbog čega bi finansijska pomoć Italiji mogla biti politički eksplozivna.\nPandemija korona viruse mogla bi imati neočekivanu žrtvu – jedinstvenu evrozonu, ocenjuje kolumnista Vašington posta (The Washington Post) Henri Olsen (Henry), ukazujući da bi ekonomska kriza u Italiji mogla napraviti ozbiljan pritisak na evro.\nMogući veliki programi pomoći\nItalija je u suštini zatvorila svoju privredu zarad borbe s ogromnom zdravstvenom krizom, zbog čega milioni Italijana praktično ne rade. To bi, navodi se u Vašington postu, potreslo svaku privredu, ali je italijanska privreda već decenijama slaba i ima nezaposlenost od 9,8 odsto.\nAko bi ekonomski šok u Italiji dovoljno oslabio njene banke, ECB će biti primorana da izađe s velikim programom pomoći. Međutim, uslovi ranije nametnuti Grčkoj ukazuju da bi Italijani mogli da se suoče s godinama ekonomske depresije i stagnacije, što verovatno neće prihvatiti. Uz to, sadašnja italijanska vladajuća koalicija Pokreta pet zvezdica i Demokratske partije s levog centra je ekstremno slaba i u anketama zaostaje iza opozicije koju predvodi lider populističke Lige Mateo Salvini.\nECB: Evropi preti ekonomski šok ako ne reaguje na koronu\nNije nezamislivo da sadašnja vlada propadne i da Salvini dođe na vlast, što bi bila noćna mora establišmenta u EU, ističe kolumnista američkog lista i ukazuje da lider Lige, ako je prošlost neki vodič, neće oklevati da raskrsti s EU, pošto će teško prihvatiti uslove koje nameću Brisel i Berlin.\nAko Italija izađe iz evra, onda je samo pitanje vremena pre nego što se evrozona svede na samo ekonomski snažne severne zemlje ili potpuno raspadne, ocenjuje Olsen, dodajući da je takav katastrofičan scenario zasad samo spekulacija, ali da ekonomsko zatvaranje Italije šalje jasne signale upozorenja da dolazi ekonomski slom i da se treba nadati da ih evropski lideri neće ignorisati.\nOdustajanje od „crne nule“\nPosle nespretnog rešavanje dužničke krize evrozone, postavlja se pitanje mogu li lideri EU sada zaštititi svoje privrede od najgore pandemije u više od 100 godina, ističe Gardijan.\nPažnja se, ukazuje britanski list, okreće ka ministrima finansija evrozone koji se sastaju u ponedeljak, pošto je ECB razočarala tržišta odbijanjem da sreže kamatne stope u okviru paketa podsticaja najavljenog prošle nedelje.\nU odgovoru na pritisak na nemačku privredu, kancelarka Angela Merkel je sugerisala da bi se moglo odustati o pravila održavanja uravnoteženog budžeta, tzv. „crne nule“ (schwarze Null), koja je bila politička ortodoksija vlade u Berlinu poslednjih godina.\nAngela Merkel Foto: EPA-EFE/LUDOVIC MARIN / POOL\nOdustajanje od tog pravila je podržao uticajni predsednik nemačkog Instituta za ekonomska istraživanja Klemens Fuest koji je rekao da je „crna nula veoma dobra politika u dobrim vremenima, ali da ne treba da stoji na putu preduzimanja odlučnih mera“. On je ocenio da bi EU trebalo da iznese slične mere, ali da se još nije došlo do tačke kada su potrebne preventivne kreditne linije zaduženim zemljama.\nMario Senteno, predsednik Evrogrupe koja okuplja ministre finansija evrozone, rekao je da će članovi te grupe izaći s „veoma velikim“ odgovorom za rešavanje krize, većim od 27 milijardi evra koliko je sugerisala predsednica ECB-a Kristana Lagarde da će biti potrebno.\nSenteno je izrazio očekivanje da će se ministri dogovoriti o fiskalnim merama koje će osigurati likvidnost kompanija i drugu pomoć, ali, kako ocenjuje Gardijan, nije jasno da li će te mere biti „masivan“ ekonomski plan podsticaja kakav traži Francuska, o čemu lideri EU nisu uspeli da se dogovore na telefonskoj konferenciji prošle nedelje. O takvom paketu pomoći moglo bi da se razgovara na samitu lidera EU 26. i 27. marta.\nbdpEkonomijaekonomistiEvropska centralna bankAEvrozonakoronavirusprivredaproizvodni sektor


RTCG - Radio Televizija Crne Gore - Nacionalni javni servis :: Dijaspora :: Vlada da podrži Crnogorce u Srbiji\nINICIJATIVA CKM-A 27. 06. 2017. 11:11 >> 10:43 8\nCrnogorska kulturna mreža (CKM) uputila je inicijativu premijeru Dušku Markoviću da podrži crnogorsku zajednicu u Srbiji, koja se, kako ocjenjuju iz ove NVO, nalazi u veoma teškoj situaciji.\nIz CKM-a navode da je rad Crnogorskog nacionalnog savjeta zbog neslaganja njegovih članova blokiran, dok su Crnogorcima u Srbiji uskraćena ustavna prava.\n"Savjet koji je formiran prije tri godine nije opravdao svoju postojanost, vjerovatno zbog direktog uticaja političkih subjekata na pojedine njegove članove. Uputili smo inicijativu premijeru da u ime Vlade Crne Gore formira delegaciju koja bi obavila razgovor sa krovnom organizacijom crnogorske zajednice, predstavnicima Crnogorskog nacionalnog savjeta, kako bi se prevazišle međusobne podjele i kao bi savjet počeo sa radom", saopšteno je iz CKM-a.\nIz ove NVO su istakli da je obaveza Vlade Crne Gore da pruži podršku crnogorskoj zajednici, jer se na taj način jača crnogorski identitet u dijaspori.\n"Znajući da je naša dijaspora najbrojnija u Srbiji, samim tim je još veća obaveza Vlade da im pruži podršku. Svjedoci smo da su Republika Srbija i njeni zvaničnici uvijek pružali podršku Srbima u Crnoj Gori, koji su uz pomoć Srpske pravoslavne crkve uspjeli da ojačaju svoj identitet i kulturno nasljeđe. Kao što javnost zna, Vlada Srbije je kupila prostorije za Srpsku kuću i finasirala izgradnju više manastira u Crnoj Gori, što je primjer koji treba da slijedimo. Moramo svi zajedno, a naročito Vlada, uložiti napore da se ne ugasi crnogorski identitet u Srbiji, jer trenutna situacija u kojoj se nalazi crnogorska zajednica vodi ka tome", saopštio je CKM.\nIstiču da je posebno alarmantna činjenica što udruženja Crnogoraca ne okupljaju mlade, čija je integracija veoma važna za očuvanje crnogorskog identiteta u Srbiji.


POTPISAN SPORAZUM O SARADNJI AP VOJVODINE I PREŠOVSKOG SAMOUPRAVNOG KRAJA\nPredsednik Skupštine AP Vojvodine Ištvan Pastor i predsednik Prešovskog samoupravnog kraja u Slovačkoj Peter Huđik, potpisali su u Prešovu Sporazum o saradnji, kojim je uokvirena je institucionalna saradnja AP Vojvodine i Prešovskog samoupravnog kraja, koja je započeta u aprilu ove godine.\nPredsednik vojvođanske skupštine je istakao da je potpisivanje ovog Sporazuma od značaja naročito za građane koji pripadaju rusinskoj i slovačkoj nacionalnoj zajednici u Vojvodini. On je pozvao predstavnike Prešovskog samouprvanog kraja da već u januaru mesecu posete Vojvodinu, kako bi se pristupilo formiranju zajedničke radne grupe koja će razmotriti i utvrditi konkretne sadržaje i programe buduće saradnje u oblastima regionalnog razvoja, turizma, privrede, obrazovanja, razmene učenika i studenata i mnogih drugih.\nU Sporazumu je naglašena namera za zajedničkim stvaranjem uslova za razvoj uzajamnih prijateljskih odnosa dveju regija i zemalja, kao i plodne i efikasne regionalne saradnje, koja će pre svega biti usmerena na oblasti regionalnog razvoja, nauke, obrazovanja, kulture, turizma, sporta i socijalne oblasti. Sporazumom je posebno naglašena potreba razvijanja i podsticanja potreba nacionalnih manjina, posebno slovačke i rusinske nacionalne zajednice u Vojvodini.\nIzvor: Vebsajt Skupštine AP Vojvodine, 26.11.2014.


Turski ambasador u poseti Nišu - JUGPRESS\nTurski ambasador u poseti Nišu\nGradonačelnik Niša Darko Bulatović sastao se danas sa ambasadorom Turske u Srbiji Tanju Bilgicom koji boravi u prvoj zvaničnoj poseti ovom gradu.\nNa sastanku koji su imali razgovaralo se o modalitetima buduće saradnje Grada Niša i ambasade Turske u Srbiji, kako na polju privrede, tako i u oblasti kulture. Ambasador je poručio da je veliki broj turskih investitora zainteresovan da ulaže u Srbiju a da je Niš posebno interesantan zbog svog geografskog položaja, ali i zbog kvalitetne i kvalifikovane radne snage.\n„Niš je veoma važn grad za Srbiju i mi to prepoznajemo tako da već imamo neke značajne investicijke ovde a sa gradonačelnikom smo razmatrali mogućnosti da ih bude još. I da se naša saradnja na ekonomskom polju unapredi. U Nišu imamo uspešne investitore koji predstavljaju pozitivan primer a njih su raspoloženi da slede i drugi privrednici koji bi rado došli da investiraju. Poznato je da turska avio kompanija ima kargo letove iz Niša ali bismo želeli da uspostavimo i putnički avio saobraćaj . na tome želimo više da radimo“, rekao je njegova ekselencija Turski ambasador Tanju Bilgicom.\nGradonačelnik je izrazio nadu da će u narednom periodu biti uspostavljena putnička avio-linija na relaciji Niš-Istanbul, kao i da je to zajednički zadatak koji Grad i Ambasada Turske treba da realizuju.\nU Gradskoj kući danas su boravili i mališani koji će krajem juna na dečjem muzičkom festivalu „Srbija u ritmu Evrope“ igrati, pevati i plesati u ritmu Turske koju će na tom takmičenju predstavljati. Festival će krajem juna biti održan u Somboru, a ukoliko pobede, niški osnovci i srednjoškolci otputovaće u Tursku o trošku manifestacije.\nNiš je jedan od gradova koji će se takmičiti, a nišku ekipu čini 10 plesača i dva pevača. Ambasador i gradonačelnik pozdravili su ovu decu, a ambasador je između ostalog rekao da je u Niš došao i da bi se upoznao sa Nišlijama koji će na takmičenju „Srbija u ritmu Evrope“ predstvaljati Tursku.\nRepublika Turska već osam godina podržava ovu manifestaciju koja se u našoj zemlji održava punih devet godina i čiji je cilj da prepozna i promoviše mlade talente u skladu sa Evropskom poveljom o učešću mladih u životu na opštinskom i regionalnom nivou. Do sada se širom Srbije takmičenje održalo u 8 gradova.


Evropa na raskršću - CdM\nPiše: Nemanja Stankov, saradnik na Fakultetu političkih nauka Univerziteta Crne Gore i doktorand na Centralnoevropskom univerzitetu u Budimpešti\nEvropski projekat gotovo je sigurno najkomplikovaniji i najambiciozniji politički projekat ikada zamišljen, a koji je fazno implementiran od 50-tih godina prošlog vijeka. Vjerovatno je i pretjerano ambiciozno sa moje strane pokušati da njegovu važnost za evropski kontinent svedem na nekoliko paragrafa i objasnim u jednoj kolumni.\nNo, krenuću od pretpostavke da se evropski projekat u ovom trenutku svog razvoja nalazi na svojevrsnom raskršću. Ako kažem da se evropski projekat nalazi na raskšću, nameću se makar dva pitanja koja će usmjeriti dalji tok ove kolumne. Prvo pitanje na koje moram dati odgovor jeste – kako smo došli do Evrope na raskršću? Drugo, šta zapravo znači da se Evropa nalazi na raskršću?\nKrenimo u odgovor na prvo pitanje. Započet 50-tih godina prošlog vijeka osnivanjem Evropske zajednice za ugalj i čelik (EZUČ), kao ideju vodilju imao je trajno rješavanje sigurnosnih problema na evropskom kontinentu i izgradnju dugotrajnog mira. Nastajući u sličnom vremenskom razdoblju kao i neke druge organizacije sličnih proklamovanih ciljeva, evropski projekat se fokusirao na drugačije aspekte bezbjednosnih izazova. EZUČ nije nastao kao klasičan vojno odbrambeni savez, poput Briselskog pakta a kasnije NATO-a, niti je njegova organizacija podsjećala na sisteme kolektivne bezbjednosti zamišljene kroz Društvo naroda, odnosn kasnije kroz Ujedinjenje nacije. Naprotiv, rješenje bezbjednosih izazova osnivači EZUČ-a vidjeli su u intenziviranju ekonomske saradnje, specifično u onim industrijama neophodnim za proizvodnju naoružanja – industrijama uglja i čelika.\nMehanizam koji je trebalo da obezbijedi uspjeh ovog projekta projektovan je u karakteru glavnog izvršnog tijela EZUČ-a – Visoke vlasti – osnovane kao prve nadnacionalne institucije na nivou Evrope. Dakle, upravljanje industrijama uglja i čelika izdignuto je na nivo međunarodnog tijela bez direktnog političkog upliva država članica. Na ovaj način, partikularni interesi država članica izmješteni su van upravljačke strukture EZUČ-a i stvorene su pretpostavke da se zbog sukoba nacionalnih interesa ne kreira situacija koja bi mogla eskalirati u novi sukob.\nNa krilima saradnje oko osnivanja EZUČ-a dalje su oblikovane evropske zajednice – Evropska ekonomska zajednica (EEZ) i EUROATOM, sve do njihove transformacije u Evropsku uniju Mastriškim ugovorom iz 1992. godine. Međutim, krajnje je nekorektno tvrditi da je evropski projekat jedna unificirana ideja, podjednako i u svakom istorijskom trenutku podržana od strane svih država članica.\nTačke političkih nesuglasica država članica mogu se organizovati oko tri ključna pitanja.\nPrvo, ko ima pravo da bude član evropske porodice država? Ovaj problem veže se za dio integracija koji je nama trenutno najbliži tj. proces pristupanja. Ako izuzmemo pristupanje Crne Gore, možda i najzanimljivije političko pitanje odnosi se na dugogodišnje odbijanje Francuske, predvođene De Golom, da dozvoli Velikoj Britaniji članstvo u evropskim zajednicama. Kao evropocentrični političar, De Gol je smatrao da će se pristupanjem Velike Britanije otvoriti prostor za preveliki uticaj Sjedinjenih Američkih Država na pravac razvoja evropskog projekta. Iz ovog kratkog osvrta, evidentno je da tadašnji način pristupanja nije ni približno sličan procesu sa kojim se mi suočavamo danas. Proces pristupanja osmišljen je tek 90-tih godina, nakon što se otvorio prostor za proširenje na bivše članice Sovjetskog bloka. Upravo ta činjenica, da se geografske granice Unije potencijalno šire na bivše socijalističke države, uslovila je kreiranje opštih pristupnih kriterijuma u ekonomskoj, političkoj i pravnoj oblasti – poznatih kao Kopenhaški kriterijumi. Iskustvom kroz veliki prasak 2004. i 2007. godine (pristupanje 10+2 države), kopenhaški kriterijumi razgrađeni su kroz pregovaračka poglavlja, a sada kroz klastere ili oblasti sa centralnom pozicijom vladavine prava, reforme javne uprave i ispunjavanja ekonomskih kriterijuma.\nDrugo, koji set javnih politika treba da potpada pod nadležnosti Evropske unije? Ranije sam napomenuo da je evropski projekat počeo idejom ekonomske integracije, ali su dugogodišnji proces integracija pratile razne inicijative prvenstveno u oblasti spoljne i bezbjednosne politike, i uspostavljanju zajedničke valute – EURO. Plevenov plan uspostavljanja evropske vojske, sa početka 50-tih godina, glatko je odbijen u francuskom parlamentu, a ponovnoj posvećenosti pitanjima bezbjednosti kroz izgradnju vojnih kapaciteta svjedočimo tek u drugoj polovini 90-tih godina. Kroz Berlin plus dogovor EU konačno preuzima institucionalne mehanizme korišćenja NATO kapaciteta za sprovođenje mirovnih misija, prije izgradnje sopstvenih i korišćenja u prvoj samostalnoj mirovnoj misiji EU – operaciji Concordia u Sjevernoj Makedoniji 2003. godine. S druge strane, prvi forum za koordinaciju spoljne politike vidimo tek u Evropskoj političkoj saradnji, osnovanoj nakon Haškog samita 1969. godine, tijelu savjetodavnog karaktera bez mehanizama da obaveže države članice na unificirano djelovanje na spoljnom planu. Na samom kraju, prilikom uvođenja zajedničke valute kroz tri faze tokom 90-tih godina, Danska je iskoristila opt-out klauzulu, odnosno mogućnost da ne prihvati euro kao sopstvenu valutu, i tim činom uspostavila princip diferencirane integracije. Drugim riječima, princip po kojem države članice na neki način biraju nivo integracije u određenim oblastima politika.\nNa kraju, na koji način treba da odlučujemo o politikama koje smo prenijeli na nivo Unije? Primarno pitanje u ovoj oblasti je pitanje uticaja država članica na proces donošenja odluka – da li se odlučuje na osnovu principa međuvladine saradnje gdje države zadržavaju uticaj i aktivno koriste svoj suverenitet? Ili, sa druge strane, po principima nadnacionalnosti gdje su određene politike izdignute na nivo Unije i pojedinačne države nemaju direktan uticaj na sam proces donošenja odluka?\nAko analiziramo ove tri grupe problema, nameće se zaključak da su suštinske nesuglasice gotovo uvijek bile organizovane oko pitanja institucionalnog aranžmana Unije, odnosno načina na koji će organizovati politički uticaj Unije u odnosu na države članice i obratno. Međutim, evidentno je da su vrijednosti na kojima je izgrađen evropski projekat bile neupitne tokom gotovo cijelog razvoja EU – liberalno-demokratski principi, vladavina prava, poštovanje ljudskih i manjinskih prava.\nOvdje nam se susreću odgovori na oba pitanja sa početka ove kolumne, i razlog zbog kojeg se može tvrditi da je evropski projekat na svojevrsnom raskršću. S jedne strane, čini se da je ideja izgradnje mira na velikoj istorijskoj distanci, donekle zaboravljena i da je izgubila svoj ujedinjavajući potencijal. S druge strane, kao nikada ranije čini se da niče sukob oko bazičnih vrijednosti na kojima bi EU trebalo da počiva i da, po prvi put, ne postoji konsenzus oko liberalno-demokratskih principa kao osnova djelovanja EU.\nKoji su konkretno razlozi zbog kojih je došlo do krize vrijednosti? To je otvoreno pitanje, a stručna literatura razmatra objašnjenja poput ekonomske krize 2008. godine, razočaranja demokratskim sistemom upravljanja i kapitalističkim ekonomskim sistemom.\nNa tragu te krize vrijednosti, populističko-desničarke partije proživjele su, do sada, najuspješniju deceniju djelovanja na evropskom kontinentu, bazirajući svoje političko djelovanje (uglavnom) na anti-imigrantskim i euroskeptičnim politikama. Dodatno, u zemljama poput Mađarske i Poljske, na vlasti su politički subjekti koji otvoreno preispituju vrijednosnu utemljenost liberalno-demokratskog modela, principa inkluzivnosti i poštovanja različitosti.\nSedamdesetak godina nakon prvih koraka u pravcu izgradnje evropskog projekta, Evropa ponovo sebi postavlja isto pitanje – koja je svrha postojanja EU? Koji je kohezivni mehanizam koji veže raznovrsnu zajednicu država u funkcionalnu političku strukturu, koja bi makar u pretpostavci trebalo da djeluje ka ispunjenju zajedničkih ciljeva?\nOva kriza identiteta Unije, onoga što bi Unija trebalo da predstavlja, značajna je jer se preliva i na integracioni proces. Ukoliko EU nije načisto sa svrhom svog postojanja, integracioni proces ne može se odvijati nesmetano. Pored očiglednih nedostataka država sa statusom kandidata za članstvo, za uspjeh politike proširenja biće neophodan nanovo uspostavljeni konsenzus o karakteru i vrijednostima Unije.\nKolumna se objavljuje kroz projekat „Različiti putevi – zajedničke vrijednosti“, koji sprovodi Centar za građansko obrazovanje (CGO), u saradnji sa fondacijom Heinrich Böll iz Berlina, Inicijativom mladih za ljudska prava iz Zagreba, Udruženjem za modernu istoriju iz Sarajeva i Forumom ZfD – kancelarijom iz Beograda. Projekat je podržan od strane EU, kroz program Evropa za građane.\nTagsEvropa kriza identiteta kriza vrijednosti NATO Nemanja Stankov\n1 Dok dočekamo novi konsenzus o vrijednostima i karakteru Unije, nas će da proguta mrak osrednjosti, rastrzane između privatnih interesa osrednjih, fanatika i bolesnika\nDok dočekamo novi konsenzus o vrijednostima i karakteru Unije, nas će da proguta mrak osrednjosti, rastrzane između privatnih interesa osrednjih, fanatika i bolesnika\nPapa Franjo u Grčkoj: Populizam i autoritarizam ugrožavaju demokratiju u Evropi\nMedojević: Ako do 10. decembra URA ne da podršku za novu vladu, krećemo u dogovor za izbore


Šešelj: SAD naumile da okupiraju Brčko, pozvati Rusiju da postavi vojsku na zapadu Srbije - Sve o Srpskoj\nŠešelj: SAD naumile da okupiraju Brčko, pozvati Rusiju da postavi vojsku na zapadu Srbije\nMIČEL ĆE TRAŽITI STOLUCU U UN ZA KOSOVO - „DA“ ULTIMATUMU BILO BI POČETAK KRAJA SRBIJE\nPredsjednik SRS pozvao Vladu i predsjednika Srbije da preduzmu hitne mjere kako bi se Srbija uključila u ODKB i upozorio: „Jedini spas je u direktnom savezu sa Rusijom“\nPREDSJEDNIK Srpske radikalne stranke Vojislav Šešelj izjavio je danas da se pritisci SAD na Srbiju pojačavaju i ulaze u veoma ozbiljnu fazu i da se to vidi kroz dolazak američkog zvaničnika Vesa Mičela koji je, prema Šešeljevim riječima, došao da uruči ultimatum Srbiji da prihvati ulazak Kosova u Ujedinjene nacije i pritisne državni vrh da uvedu sankcije Rusiji.\n„Ulazak Kosova u UN bi bio priznanje nezavisnosti, makar Srbija nikad ne donijela nijedan zvanični akt po tom pitanju. Ko Srbiju pita da li priznaje nezavisnost države, kad je ona članica UN?!“, rekao je Šešelj novinarima u Skupštini Srbije.\nOn je dodao da ako bi SAD sa nožem pod grlom natjerale predsjednika Srbije i Vladu da priznaju Kosovo, to bi značilo „početak kraja Srbije“.\nOn je rekao da je Mičel došao na Balkan da suzbije ruski uticaj na Balkanu i da pritisne predsjednika Aleksandra Vučića i Vladu Srbije da prihvate uvođenje sankcija Rusiji.\nŠešelj je rekao da je Mičel otkrio namjeru SAD da „okupiraju Brčko, kako bi pocijepali Republiku Srpsku na sva dijela“ i kako bi se Republika Srpska utopila u federalnu Bosnu i Hercegovinu.\nOn je pozvao Vladu i predsjednika Srbije da preduzmu hitne mjere kako bi se Srbija uključila u ODKB, vojni savez pod vođstvom Rusije a zahtjeva od Rusije da postavi vojne snage u zapadnom dijelu Srbije.\n„Jedini spas je u direktnom savezu sa Rusijom. Jedino Rusija može odvratiti Amerikance od njihovih suludih planova na Balkanu“, rekao je Šešelj.\nTagoviBrčko Vojislav Šešelj Kosovo i Metohija ODKB Rusija SAD Srbija


Filipo Manjini pod istragom italijanske antidoping agencije – SwimOn\nFilipo Manjini pod istragom italijanske antidoping agencije\n09.10.2017. Evropa, Najnovije Katarina Kučuk\nItalijanski plivači Filipo Manjini i Mikele Santući su pod istragom italijanske antidoping agencije (NADO) zbog sumnje da su koristili ili pokušali da koriste nedozvoljene supstance. Ova dvojica plivača su povezana sa doktorom Gvidom Porcelinijem, nutricionistom koji je pod istragom.\nFilipo Manjini se ovim povodom oglasio na Tviteru gde je napisao:\nVerujem da je otvaranje istrage od strane NADO-a delo koje je urađeno usled krivične istrage protiv Porcelinija. Da budemo jasni, inspektori su već utvrdili da ja nemam ništa sa tim.\nManjini je dvostruki svetski šampion na 100 slobodno, a titule je osvajao na prvenstvima 2005. i 2007. godine. On je takođe i osvajač bronzane medalje na Olimpijskim igrama u Atini 2004, kao deo italijanske štafete na 4×200 slobodno.\nSantući je na Svetskom prvenstvu u Kazanju 2015. godine bio deo štafete na 4×100 slobodno koja je stigla do bronzane medalje. Pored toga, imao je uspehe u juniorskoj konkurenciji kada je na Juniorskom prvenstvu sveta 2006. godine došao do 2 zlatne i jedne bronzane medalje.\n<< Bobar najuspešniji u Banja Luci >> Mislav Sever od ove sezone sa plivačkim timom Vojvodine


Danijela Jankov i Ivan Ivanović na američkom nosaču aviona : Crveni tepih\nDanijela Jankov i Ivan Ivanović na američkom nosaču aviona\nVoditeljski par Prve televizije Danijela Jankov i Ivan Ivanović pridružili su se prošle nedelje ekipi međunarodnih novinara na nosaču aviona „Intrepid“ ukotvljenom na dokovima Njujorka, gde su prošli dvodnevnu obuku za sticanje „Iks-men“ veština, i tako postali prva klasa „Iks-men“ regruta.\nOva obuka organizovana je povodom filma „Iks-men: Prva klasa“, koji će se na bioskopskom repertoaru naći od 2. juna, a koja je imala za cilj da učesnicima dočara kako izgleda snimanje pomenutog filma. Brod „Intrepid“, na kojem je održana obuka, jeste 270 metara dugačak nosač aviona iz perioda Hladnog rata, usidren na Intrepid skveru, sa izvanrednim pogledom na njujorške nebodere. Svi detalji obuke isplanirani su tako da bi se što vernije dočarala atmosfera novog nastavka filma, čija je radnja smeštena u šezdesete godine 20. veka, u vreme Kubanske krize. Učesnici su vojnim helikopterima obeleženim znakom „H“ sleteli na brod, gde ih je sačekalo osoblje odeveno u stilu 60-ih, u ulogama službenika, vladinih tajnih agenata i vojnih funkcionera.\nUčesnici akcije detaljno su proučili poznatu letilicu iz svih Iks-men filmova SR-17 Blackbird, kao i one koje svedoče o američkoj vojnoj istoriji. Ivan i Danijela preskakali su i prepreke, bacali munje isprobavši transformator Nikole Tesle i leteli iznad njujorških dokova, a njihovu ludu avanturu gledaoci će moći da pogledaju u narednim izdanjima emisije „Ekskluziva“ i „Veče sa Ivanom Ivanovićem“.


Osumnjičen za terorizam: Tražio snajperistu za atentat na Dodika i Cvijanovićevu @ Cafe.ba\n"On je osumnjičen da je 23. januara ove godine na svom Fejsbuk profilu iznio lične ideje kojima je podsticao na terorističke radnje, pozivajući na otvorenu likvidaciju najviših zvaničnika Republike Srpske", pojasnila je Miljanovićeva.\n"Osim protiv zvaničnika, Halilović je pozivao i na napade na narod u Republici Srpskoj. On je tražio da se angažuje iskusni snajperista koji bi ispunio njegove zahtjeve. Ove prijetnje su shvaćene ozbiljno i Uprava za borbu protiv terorizma i ekstremizma je odmah reagovala", rekao je izvor Srpskainfo.\n"Policija je pretresla kuću i objekte koje on koristi. Tom prilikom pronađeni su pištolj i ručna bomba, mobilni telefoni i propagandni materijal. Riječ je o radikalnom propagandnom materijalu", istakao je izvor.\n"Dobar dio krivičnih djela počinje izborom ciljeva i sredstava, a to može ići preko sredstava informisanja, kao što su u ovom slučaju društvene mreže. Ovo je dobar način kako treba funkcionisati i raditi kada su u pitanju ovakvi slučajevi", kaže Pena.\n"Ko javno iznosi ili pronosi ideje kojima se neposredno ili posredno podstiče na ubistvo, kao i druga djela koja se preduzimaju u cilju zastraživanja građana ili prisiljavanja organa vlasti u Republici Srpskoj da nešto izvrše ili ne izvrše, kazniće se kaznom zatvora od najmanje tri godine", piše u zakonu.


Opozicija u Nišu apeluje na jedinstvo u bojkotu izbora\nPočetak/Politika/Opozicija u Nišu apeluje na jedinstvo u bojkotu izbora\nNiške Vesti 1. novembra 2019.\nPredstavnici opozicionih stranaka apelovali su na jedinstvo opozicije u bojkotu izbora zakazanih za proleće naredne godine. Za sada, kako se ispostavilo, ne postoji jedinstveni stav o bojkotu izbora.\nPredsedavajući Saveza za Srbiju i predsednik Gradskog odbora Demokratske stranke Miodrag Stanković istakao je da Savez za Srbiju neće učestvovati na izborima „jer nema izbora“.\n„Gradjani mora da znaju koga biraju, a već sedam godina nisu informisani jer su mediji zatvoreni. Aktuelna vlast je uzurpirala medije i onemogućava da istinite informacije dodju do gradjana“, rekao je Stanković na skupu održanom u Medija i reform centru.\nOn je istakao da vlast može da prestane da satanizuje opoziciju, jer opozicija u toj njenoj predstavi neće da učestvuje.\n„“Savez za Srbiju“ započeo je u Nišu kampanju za bojkot izbora. Svakodnevno smo na terenu i pozivamo gradjane da ne izadju na izbore“, kazao je Stanković.\nČlan povereništva Narodne stranke Dragan Stojadinović je ocenio da je kontaminacija medijskog prostora u Srbiji toliko velika da je potrebno najmanje devet meseci da se „dekontaminira“, a izbori će biti već za pet meseci.\n„Bojkot donosi neizvesnost, a izalazak na izbore znači izvesnost i nove četiri godine vladavine Aleksandra Vučića sa punim legitimitetom“, izjavio je Stojadinović.\n„Sa svih nacionalnih frekfencija uništava se ugled svakoga ko je spreman da kaže „ne“ ovoj vlasti“. Došli smo u situaciju da treba da trčimo trku sa jednom vezanom rukom i jednom vezanom nogom i da budemo spremni da nas pred cilj neko saplete“, rekao je Mitrović.\nPrema njegovim rečima, postoji pritisak Evropske unije na opozciju da ne bojkotuje izbore, zato što EU podržava ovaj totalitarni režim.\nPredstavnik Niške inicijative Srdjan Nonić je istakao da opozicija ne treba da čeka izbore da bi pokazala jedinstvo i da već sada može da krene da ga pokazuje zajedničkim bojkotom ustanova i različitih dogadjaja.\nPotpredsednik Nove stranke Ivan Jovanović rekao je da ta stranka izbore vidi kao priliku da gradjani ustanu i bore se protiv aktuelnog režima, bez obzira što nisu ispunjeni svi uslovi.\n„Ubedjen sam da mi kao opozicija ukoliko izadjemo svi zajedno na izbore možemo da pobedimo u Gradskoj opštini Medijana“, izjavio je Jovanović.\nIvana Petković predstavnik Socijaldemokratske stranke istakla je da ta stranka bojkot izbora smatra jednim vidom borbe za demokratske izbore.\nOna je kazala da ne postoje osnovni uslovi za izlazak na izbore ali da ne treba nazivati izdajnicima stranke koje izadju na izbore jer je u osnovi demokratije pravo izbora.\nPovernik Pokreta slobodnih gradjana (PSS) Predrag Jovanović izjavio je da PSS još nije doneo odluku o bojkotu izbora, ali će doneti takvu odluku ukoliko se vrlo brzo nešto ne promeni.\nJovanović je rekao da PSS traži oslobadjanje medija, pre svega RTS-a i RTV-a i jednaku medijsku zastupljenost u političkim i informativnim emisijama.\nbojkot izbora opozicija savez za srbiju\nSavez za Srbiju: Bojkot izbora sada je pitanje bezbednosti građana\nSAVEZ ZA SRBIJU: Umesto smene, direktorka dobila unapređenje\nSAVEZ ZA SRBIJU: Formiranje novog kriznog štaba, priznanje da prethodni nije radio dobro


Vesti online / Vesti / Svet / Haftar: Pobedićemo teroriste, Gutereš: Duboko sam zabrinut\n"Komandant trupa koje drže istočni deo Libije Kalifa Haftar kazao je danas generalnom sekretaru UN Antonio Gutereš da će se operacija koju je poveo ka Tripoliju nastaviti sve dok terorizam ne bude pobeđen", objavila je televizija "Al Arabija", prenosi Rojters.\nGutereš je objavio da napušta Libiju "teškog srca" i duboko zabrinut, nakon sastanka koji je imao sa Kalifom Haftarom, komandantom trupa koje držu istočni deo države.\nRojters podseća da je Haftar naredio svojim trupama da marširaju na prestonicu Tripoli.\n- I dalje se nadam da je moguće izbeći krvavi sukob u i oko Tripolija - napisao je Gutereš na Tviteru.\nIstočnolibijske snage, koje su saveznici vojnog komandanta Kalife Haftara, zauzele su selo Suk al-Kamis na oko 40 kilometara južno od Tripolija, javlja Rojters pozivajući se na neimenovanog meštanina i izvore iz vojske koja kontroliše istočni deo Libije.\nNavodi se da je selo zauzeto nakon borbi sa snagama povezanih sa međunarodno priznatom vladom u Tripoliju.\nKremlj je ranije danas saopštio da ne podržava libijskog vojnog komandanta Kalifu Haftara koji je naredio svojim snagma da krenu prema prestonici Tripoliju, dok je EU pozvala na smirenje i upozorila da bi situacija mogla da se otrgne kontroli.\nDmitrij Peskov, portparol ruskog predsednika Vladimira Putina istakao je potrebu da se izbegnu akcije koje bi dovele do nastavka krvoprolića, preneo je AP.\nOn je rekao novinarima da je potrebno uložiti svaki mogući napor da se postigne rešenje mirnim diplomatskim sredstvima u Libiji.\nNa pitanje da li Rusija podržava Haftara, Peskov je rekao da Moskva ni na koji način nije uključena u to.\nPortparolka Evropske komisije Maja Kocijančić izjavila je da su veoma zabrinuti zbog gomilanja vojske koje je u toku u Libiji i eksalaciji retorike koja ozbiljno rizikuje da dovede do nekontrolisanog sukoba.\nKocijančić je rekla da EU poziva "sve strane da odmah deeskalzuju situaciju i prekinu sve provokativne radnje".\nLider međunarodno nepriznate administracije u Libiji, Kalifa Haftar, naredio je juče svojim trupama da krenu prema prestonici Tripoliju, koja je pod kontrolom snaga lojalnih premijeru Fajezu Seraju, preneo je Rojters.\nHaftar je poziv objavio u videu naslovljenom "Operacija oslobađana Tripolija".\nLibija je od svrgavanja sa vlasti i svirepog ubistva lidera Moamera Gadafija podeljena na međunarodno priznatu vladu u Tripoliju na čelu sa premijerom Serajom i paralelnu administraciju lojalnu Haftaru, za koju se bori Libijska nacionalna armija (LNA), podsetila je agencija.


Srbija duguje građanima | BN\nSrbija duguje građanima\nPredsednik Srbije Tomislav Nikolić izjavio je danas da Srbija mora da učini za građane ono što je obećala i na šta se obavezala budžetom, da otvara nove investicije, žapošljava, a da su građani svoje obaveze prema Srbiji već ispunili.\nSrbija 30.12.2014 | 14:07\nPredsednik Srbije je rekao Tanjugu da građani ne duguju mnogo Srbiji, već da Srbija duguje građanima koji su, kako je naveo, imali strpljenja i razumavenja, i da je vreme da svi koji su na funkcijama okrenu svoje napore ka građanima i njihovom životu.\n"Srbija mora da školuje svoju decu, makar koliko to bilo teško uz stalne štrajkove. Srbija mora da obezbedi pravosuđe makar koliko to bilo treško uz stalne štrajkove", rekao je Nikolić u intervjuu Tanjugu.\n"Ja mislim da većeg spomenika, većeg sećanja na nekoga nema, osim toga da je nešto uradio za svoje građane", rekao je Nikolić.\nPrema njegovim rečima, građani su svoje obaveze prema Srbiji već izvršili jer su izabrali vlast koja im je bila po volji, a potom razumno prihvatili teške mere.\n"Pa, kada su mogli da prihvate teške mere, one koje su im donosile teškoće, sigurno će mnogo lakše prihvatiti ono što će pozitivno da se dešsava već tokom naredne godine, a što će im dati za pravo da kažu da su dobro učinili kada su ove godine glasali za ovu vlast", rekao je Nikolić.\nGrađanima je poželeo mnogo sreće i zdravlja i da prestane bojazan za budućnost, strahovanje da li će sutra imati svoje radno mesto.\n"Ja im želim da uvek sa mnogo više volje, mnogo više optimizma, s mnogo više sreće čekaju dane koji su pred njima. Ja sam ubeđen da ćemo mi to uspeti da im obezbedimo", rekao je Nikolić.\nPrema njegovim rečima, rezultati parlamentarnih izbora bili su apsolutno realni i dali su podstrek da mnogi građani Srbije budu uvereni da mora da bude bolje.\n"Zato što se posebno Srpska napredna stranka obavezala da uradi sve što je moguće u jednom mandatu koji im je poveren i za koji ima čvrstu podršku i u skupštini i među građanima. Da u tom mandatu obezbedi da konačno prestane sunovrat, da se zaustavimo i da krenemo napred i mislim da su u to sada već ubeđeni i oni koji tada nisu imali poverenja na ovim izborima u SNS", rekao je Nikolić.\nKaže i da se prvi put se u Srbiji drugačije vode finansije i republički budžet, jer se više ne zadužujemo kako bismo ostali na vlasti.\n"Dogodilo se ono što niko pre ne bi hteo da uradi, da kaže ja ću sada malo drugačije da vodim i naše finansije i naš budžet i vaš život i biće vam možda malo lošije, ali više nema mogućnosti da ostanem na vlasti tako što ću da vas zadužim i da jednog dana neko dođe pa da kaže - evo, zaduživao vas je ovaj ili onaj", rekao je Nikolić.\nDrugi su vas zaduživali i neću da ostane takva optužba iza mene, rekao je Nikolić, i dodao da zato građani moraju malo da izdrže da bi živeli bolje.\nTakav preokret u državi je ono najbolje što se dogodilo u ovoj godini, rekao je Nikolić i posebno istakao apsolutno poverenje naroda u one koji su taj preokret obavili.\n"To poverenje je svima stvorilo mnogo veću odgovornost nego do sada. Niko pametan, niko razuman, niko normalan ne sme da izigra ovoliko poverenje", rekao je predsednik.\nNikolić je istakao da 2015. godina mora da bude bolja, a 2016. još bolja, a da svi koji o tome odlučuju moraju da ispune svoja obećanja kako bi u Srbiji konačno onaj ko ispunjava obećanja dobio poverenje, a onaj ko ih ne ispunjava to poverenje izgubio.\n"Tako da i mandat koji traje pet ili četiri godine ne mora da bude toliko vezan za datume, koliko mora da bude vezan za uspehe ili neuspehe. Onaj ko je uspešan nek s pravom sprovede ceo mandat, onaj ko je neuspešan nek stane pred ogledalo i pita - a kako ja to vršim vlast kad znam da građani Srbije ili lokalne samouprave ili pokrajine više ne misle da taj posao radim dobro", rekao je Nikolić.\nU tom smislu on se, kaže, kao predsednik iskreno trudi da omogući i pomogne vladi da sprovede svoje mere i tvrdi da stoji uz vladu potpuno.\nNe spori da su mere veoma teške i da dovode do političkih sukoba između vlasti i opozicije, ali dodaje da se, na sreću, ti sukobi ne osećaju među građanima već tamo gde im je mesto - u parlamentu.\nUveren je da svi osećaju da je ovo prelomni momenat posle kojeg će krenuti na bolje u Srbiji, kao što je obećano, ili će zemlja "ostati negde na dnu i čekati da li će neko da se smiluje i da joj omogući da bolje živi".


"Više je nego jasno da je Priština i pre zvaničnog termina počela predizbornu kampanju, koja se po pravilu uvek prelama preko leđa srpskog naroda", navodi u saopštenju dostavljenom medijima.\nOvo je treća po redu zabrana Prištine direktoru Кancelarije za КiM i glavnom srpskom pregovaraču u tehničkom dijalogu.\n"Zabrana Prištine dolazi uoči nastavka dijaloga Beograda i Prištine sledeće nedelje u Briselu, što dodatno pokazuje nespremnost Prištine da normalizuje odnose sa Beogradom", ističe se.\nPrethodno je Petkoviću onemogućeno da uruči pomoć poplavljenim domaćinstvima početkom godine, a zatim i da obiđe povređenog dečaka Luku Dimitrijevića iz Gračanice.\n"Reč je o flagrantnom kršenju sporazuma o slobodi kretanja i sporazuma o posetama zvaničnika. Ova zabrana i protivpravno ponašanje Prištine biće svakako tema predstojećih razgovora u Briselu, posebno imajući u vidu da je poseta uredno i na vreme najavljena, u skladu sa sporazumom".\nIz kosovskih institucija su kao razlog zabrane ove Petkovićeve posete naveli njegovo polaganje kamena temeljca za novu zgradu Univerziteta u Kosovskoj Mitrovici tokom prethodnog boravka na Kosovu.


Narodno pozorište Republike Srpske nastaviće onlajn prikazivanje svojih predstava – Novosti Plus\nNarodno pozorište Republike Srpske nastaviće onlajn prikazivanje svojih predstava\nNarodno pozorište Republike Srpske nastaviće onlajn prikazivanje svojih predstava posredstvom zvaničnog “Jutjub” kanala, a linkovi će biti postavljeni na zvaničnu “Fejsbuk” stranicu i “Tviter” nalog ove ustanove kulture.\n“Kako bi omogućili zainteresovanima da ih pogledaju, predstave će biti aktivne sedam dana, nakon čega će biti uklonjene”, saopšteno je iz Narodnog pozorišta Republike Srpske.\nU saopštenju je navedeno da je za ponedjeljak 27. april, sa početkom u 20.00 časova predviđeno prikazivanje predstave “Posljednji mejdan Petra Kočića”, a u srijedu 29. april, u 20.00 časova biće prikazana predstava “Kandilo u rozarijumu”.\nZa petak, 1. maj, sa početkom u 20.00 časova predviđeno je prikazivanje predstave “Putujuće pozorište Šopalović”.\n← BANJA LUKA SLAVI DAN GRADA – “Pobijedili smo prije 75 godina, pobijedićemo i sada”\nGrb Banjaluke kroz istoriju →\nĐorđe Gajić pobjednik takmičenja u skokovima u Vrbas


Hakerski napad otkrio kada izlazi Resident Evil: Village - BIGportal.ba\n17 Novembra, 2020 17 Novembra, 2020 0301\nCurenje informacija od značaja nije vesela tema za gejming kompanije, koje sve više žele da sakriju projekte i iznenade nas svežim objavama. Međutim, igrači uvek dočekuju nove informacije sa radošću, odakle god one došle.\nPočetkom ovog meseca, Capcom je objavio da su njihovi serveri kompromitovani ali nije otkrio koliko je ozbiljan bio napad. Capcom je danas objavio listu informacija koje misle da su hakeri “ukrali” kao što su imena, mejlovi i personalne informacije zaposlenih u njihovim kancelarijama u Japanu, SAD i Kanadi.\nOno što je posebno interesatno je oko jedan terabajt podataka u vezi sa poverljivim marketing detaljima o određenenim Capcom naslovima. Procurele informacije takođe otkrivaju i ciljeve prodaje, planove izdavanja a i nenajavljene projekte na kojima trenutno radi Capcom.\nPodaci koji najverovatnije najviše bole Capcom su detalji o predstvojećem Resident Evil naslovu, prenosi play.co.rs.\nResident Evil Village će najverovatnije doći i na PS4 i Xbox One, iako je video-igra najavljena samo za konzole sledeće generacije i PC. U dokumentu objavljenom na forumu se može videti i da developeri planiraju da bude gotov krajem aprila 2021, a kao i sa prethodnim naslovima, dobićemo demo verziju pre izlaska.\nKorisnici Playstationa dobiće ga malo ranije od ostalih. Novi Resident će izgleda sadržati i onlajn mod za više igrača pod nazivom Dominion, sličan Resistance delu, koji je došao zajedno sa Resident Evil 3.


Lider SNS: Ako opozicija bude insistirala, predložiću nove izbore u Beogradu | BL Portal\nPredsjednik Srbije Aleksandar Vučić izjavio je da, ukoliko najveća opoziciona lista u Beogradu želi da ide na prijevremene gradske izbore, on će to predložiti glavnom odboru Srpske napredne stranke.\nVučić je na televiziji Pink istakao da misli da treba da protekne šest mjeseci, ali da je na to spreman i ranije, a predsjedniku Stranke slobode i pravde (SSP) Draganu Đilasu je rekao da sami razmisle da li to žele.\nOn je istakao da se poslije sastanka sa Đilasom nije oglašavao, jer nije imao potrebu bilo kome da se pravda, dodavši da je njihov sastanak bio pristojan i da je njegov posao da prima građane, a posebno političke lidere.\n“Ja sam predsjednik svih građana i želio sam da saslušam”, rekao je Vučić i dodao da svi znaju šta on misli o Đilasu, a šta Đilas o njemu.\nKako je rekao, obavijestio je Đilasa da imaju većinu za Skupštinu Beograda, da je Đilas rekao da to razume, ali da je istakao pitanje legitimiteta.\n“Ja nikada ne bih mogao da radim poput Bojana Pajtića, koji je držao vlast sa šest posto, to nikakvog smisla nema”, kazao je Vučić.\nOn je dodao da ne misli da će problem vlasti SNS biti legitimitet, ali da je, ako opozicija potegne to pitanje, spreman na nove beogradske izbore.\nTags: Beograd, izbori, opozicija, SNS, Vučić\nStotine ruskih i bjeloruskih šlepera probilo rok za napuštanje EU\nDjevojka skočila sa zgrade, ljekari mogli samo da konstatuju smrt


Pozivamo Dom naroda FBiH da zakonom zamrzne isplatu naknada za odvojeni život - GO SDP BiH Tuzla\nSocijaldemokratska partija BiH poziva delegate Doma naroda Parlamenta FBiH da na današnjoj sjednici podrže izmjene i dopune Zakona o plaćama i naknadama u organima vlasti FBiH, kojim bi se zamrznula isplata naknada za odvojeni život.\nUsvajanjem ovog Zakona naknade za odvojeni život prestale bi se isplaćivati ministrima, zastupnicima, delegatima, predsjedniku i potpredsjednicima FBiH, kao i savjetnicima imenovanim u ove institucije.\nObustava ovih naknada trajala bi sve dok prosječna plaća u FBiH ne dostigne iznos od 1.200 KM, a Zakonom je predviđeno i vezanje iznosa ovih naknada za iznos osnovice za obračun plaća u skladu s ovim Zakonom, koja u ovom trenutku iznosi 315 KM, i to na način da ove naknade ne smiju biti više od ovog iznosa, kada i ako ponovo budu isplaćivane.\nUsvajanjem predloženih izmjena i dopuna Zakona o plaćama u organima vlasti FBiH, ostvarile bi se uštede od minimalno milion KM na godišnjem nivou.\nNema nikakvog razloga da se ovaj zakon ne usvoji danas u formi prijedloga, a svaki pokušaj da se procedura usvajanja ovog zakona razvuče SDP neće prihvatiti.


Cetinje i cijela Crna Gora danas su na raskrsnici zbog falsnog preispitivanja istorije, kojim se pokušavaju izjednačiti žrtve i zločinci, antifašisti i fašisti, ocijenio je gradonačelnik Aleksandar Kašćelan na svečanoj sjednici Skupštine Prijestonice Cetinje, koja je organizovana povodom 13. novembra Dana oslobođenja grada.\nKašćelan smatra da je teško je ostati imun na nagli zaokret udesno znatnog dijela crnogorskog društva, a ne upitati se „kako smo to dozvolili, šta smo to previdjeli, gdje smo pogriješili“.\n„Antifašizam nema alternativu, jer je njegova suština sadržana u osnovnom sistemu civilizacijskih vrijednosti, u kojem se poštuje sloboda i izbor svakoga čovjeka, gdje nacionalni, etnički, vjerski i dugi osjećaji pripadaju isključivo privatoj sferi. Gdje je ime simbol u komunikaciji, a ne znak za satiranje i uništenje“, kazao je Kašćelan.\nPrema njegovim riječima, Crna Gora, ona građanska i osviještena, ne smije dozvoliti da se zaustavi „točak napretka i da se vrati u tamu, u kojem je bila sluškinja u spostvenom domu“.\n„Ne smiju se više nikada ponoviti scene s početka septembra ove godine, kada se crnogorska prijestonica gušila u suzavcu i dimnim bombama, jer su se građani drznuli da iskažu bunt protiv kršenja ustava i osnovnih ljudskih prava, protiv odluke izvršne vlasti da primat da jednoj vjerskoj zajednici“, naveo je gradonačelnik.\nOn je pojasnio da se ne može u sekularnoj državi sa instanci vlasti, ma koja većina da je konstituiše, nametati religijski radikalizam, niti vjerski lideri i učenja.\n„Ne može se primjenom pravnog nasilja i moći otimati imovina, niti preuzimati ingerencije drugih grana vlasti. Ne može se tražiti od Crnogoraca da budu manjina u svojoj državi, niti da pristanu na romansiranje sopstvene istorije ili na njen izvoz kada se ukaže potreba da se istakne važnost zavojevača i osvajača...“, kazao je Kašćelan.\nOn je ocijenio da je „teško breme“ na svakom građaninu Crne Gore, bez obzira kojem ideološkom i nacionalnom korpusu da pripada ili kojem bogu da se moli.\n„Mi koji smo rođeni u Crnoj Gori, ne smijemo dozvoliti da budemo dio tuđe agende, jer nas boli nesreća našeg komšije bio on Crnogorac, Srbin, Hrvat, Bošnjak, Albanac, Musliman ili Rom. Ne smijemo dozvoliti da nas ovo akutno stanje podjela parališe do mjere da reagujemo samo kada pretrpimo lični gubitak i kada je već kasno“, upozorio je Kašćelan.\nOn je istakao da svi moramo dati doprinos da se sačuva gađanski koncept države Crne Gore i nastavi njen evroatlanski put.\nKašćelan je naveo da ovogodišnji praznik oslobođenja Cetinje obilježava u godini jubileja – 80 je godina od ustanka crnogorskog naroda u Drugom svjetskom ratu u kojem su, rame uz rame, sa drugim građanima Crne Gore, regiona, Evrope i svijeta, svoj značajan doprinos dali i Cetinjani i Cetinjanke.\n„Mojim sugrađanima i sugrađankama čestitam ovaj važan praznik našeg grada i odajem poštu svim njegovim sinovima i kćerima koji su položili život boreći se za slobodu, za pravo i čast Crne Gore“, rekao je gradonačelnik.\nKašćelan je na sjednici predstavio rezultate u radu lokalne uprave između dva praznika, navodeći da je gradski budžet za prvih 10 mjeseci realizovan u iznosu od gotovo 85%, a nastavljena je i konsolidacija javnih finansija.\n„U posljednje tri godine zaduženje Prijestonice smanjeno je za oko tri miliona eura, prijevremno su vraćena dva kredita, a imovina je uvećana za 3,6 miliona eura. U mandatu ove lokalne uprave po osnovu Zakona o Prijestonici u Cetinje je uloženo više od 20 miliona eura“, rekao je on, navodeći da je dobra realizacija i Programa razvoja za 2021. godinu.\nPredsjednica Skupštine Prijestonice Dejana Dizdar ocijenila je da Dan oslobođenja podsjeća na slobodarski duh Cetinja, na 49 Cetinjana koji su proglašeni za narodne heroje, na multikulturalnost, istorijski značaj, snagu i kontinuitet crnogorskog društva u borbi protiv fašizma.\n„Današnjom sjednicom odajemo počast onima koji su živjeli za ideju i za nju dali živote, a koji su nas učinili ponosnim - da ih se sjećamo sa poštovanjem, jer su nam ostavili u zavjet čuvanje tekovina na kojima počivaju antifašizam i borba protiv nacionalizma“, navela je ona.\nPredsjednica Dizdar kazala je da je Skupština Prijestonice u prethodnoj godoni održala sedam sjednica, usvojila 106 akata, a od odluka koje su izazvale najveću zainteresovanost odbornika izdvojila je one koje su se odnosile na socijalno stanovanje, podsticaje privredi i građanima, na strateška dokumenta iz oblasti kulture, zaštite životne sredine i omladinske politike.\nPoseban značaj, kako je dodala, imale su inicijative građana, a naročito ona koja se odnosila na svojinu Cetinjskog manastira, na koju je lokalni parlament odgovorio pozitivno, u skladu sa svojim nadležnostima.\n„Ona nam je pokazala da kao društvo trebamo širi dijalog i suštinsko suočavanje sa podjelama, iskreno razumijevanje jedni drugih i prihvatanje prava drugoga na različitost, dostojanstvo, sigurnost, nepovredivost fizičkog i psihičkog integriteta, slobodu mirnog okupljanja i slobodu vjeroispovijesti“, kazala je Dizdar.\nNa svečanoj Sjednici ove godine prvi put je dodjeljena medalja za humanitarni rad i doprinos razvoju lokalne zajednice crnogorskom iseljeniku i potvrđenom humanisti Blažu Sredanoviću. Uručene su i studentske nagrade Iliji Zekoviću, Moniki Vujisić, Ivani Dendić, Mariji Mrđonović, Nikoleti Ivanović, Nataši Vukićević i Kseniji Borozan.\nPovodom Dana oslobođenja gradonačelnik Aleksandar Kašćelan, predsjednica Skupštine Dejana Dizdar i predstavnik Udruženja boraca Narodno – oslobodilačkog rata i antifašista Cetinja Radivoje Vujović položili su, u znak poštovanja prema herojima NOB-a i antifašističke borbe, vijenac na spomen kosturnicu. Vijenac je položen i na spomenik palim borcima ispred Vlaške crkve.


Petković: Zločin u Goraždevcu ne sme i neće biti zaboravljen - Kosovo Online\nPetković: Zločin u Goraždevcu ne sme i neće biti zaboravljen\n13. Avgust 2021. • 08:50\nZločin u Goraždevcu jedan je od četiri najveća zločina nad Srbima od 1999. godine i dolaska međunarodnih misija na Кosovo i Metohiju, pored ubistva žetelaca u Starom Gracku, ubistva porodice Stolić u Obiliću i putnika autobusa "Niš-ekspres", kod Podujeva, kaže direktor Kancelarije za Kosovo i Metohiju Petar Petković, povodom 18. godišnjice ubistva dvoje i ranjavanja četvoro srpske dece u Goraždevcu.\n“Danas, kada obeležavamo ovu tužnu godišnjicu, poručujemo da, sve dok postoji i jedan Srbin, kako na Kosovu i Metohiji, tako i u ostalom delu naše države, zločin u Goraždevcu ne sme i neće biti zaboravljen”, naveo je Petković u saopštenju.\nPetković kaže da, uprkos obećanju tadašnjeg šefa Unmik policije da će "prevrnuti svaki komad zemlje kako bi našao ubice", napadači na srpsku decu ni do danas nisu pronađeni.\nNaveo je da je Euleksov tužilac 25. decembra 2010. godine doneo skandaloznu odluku i zvanično obustavio istragu u ovom postupku.\n"Neuspeh međunarodnog pravosuđa u rasvetljavanju zločina nad srpskim stanovništvom, nizbrisiva je mrlja na obrazu onih, čiji su osnovni zadatak i dužnost bili uspostavljanje vladavine prava i zakona na poratnom Kosovu i Metohiji", rekao je Petković.\nDirektor Kancelarije za Kosovo i Metohiju je naveo da se danas navršava 18 godina neizmerne tuge i bola zbog bezumnog terorističkog napada na srpsku mladost, u Goraždevcu.\nTog 13. avgusta 2003. godine, dok su se kupali u reci Bistrici, rafalima iz vatrenog oružja, ubijeno je dvoje, a ranjeno četvoro srpske dece.\nŽivote su izgubili Pantelija Dakić (12) i Ivan Jovović (19), a teško su ranjeni Marko Bogićević (12), Dragana Srbljak (13), Bogdan Bukumirić (14) i Đorđe Ugrenović (20).\n"Ugašeni mladi životi simbol su mučeništva i stradalništva srpskog naroda na Кosovu i Metohiji i nepojmljive ideologije mržnje, usmerene ka čitavom jednom narodu, ali i pokazatelj da zlo nikada ne miruje i da je trajan i održiv mir nešto što nam je neophodno i za šta moramo da se zalažemo i izborimo", poručio je Petković.\nNaglasio je da će biti nastavljena borba za trajnu stabilizaciju prilika u našoj južnoj pokrajini, ali i naveo da međunarodna zajednica i naše komšije Albanci treba da znaju da se budućnost srpsko-albanskih odnosa ne može graditi na nerasvetljenim zločinima i zataškavanju istine.\nKosovo Goraždevac godišnjica\nSvako je monstruoznog zla pocinjeno svom tom narodu I srbima to je realna I neizbjezna istina I nemozese nikad takav zlo I zlocine zaboraviti za to se trebaju zla I svakog zlocina kazniti!!!!


Vanja je imala samo 19 godina kada je sama došla u Beograd, a porodicu je ostavila u rodnom Somboru. Sada živi sama u prestonici, u neobičnom stanu koji je sama uredila, a uz pomoć svog oca. Još fotografija njenog doma, kao i intervju sa Vanjom u kojem otkriva ko su njeni glumački uzori, kakav je njen trenutni emotivni status i da li bi se razgolitila za potrebe neke uloge pročitajte OVDE.\nOvako bi izgledao Majkl Džekson bez svih plastičnih operacija\nKralj popa, Majkl Džekson, proveo je 30 godina pokušavajući da dostigne svoj ideal lepote. Imao je oko 100 operacija, uključujući i izbeljivanje kože, tvrde autori novog TV šoua koji donosi priču o tome kako bi Majkl izgledao da nikada nije poželeo da promeni svoj izgled.\nZa 70 dolara možete imati osmeh koji je zaveo Džonija Depa\nOsmeh pevačice i modela Vanese Paradi, koja je bila u vezi sa Lenijem Kravicom, a danas je u braku sa Džonijem Depom, može biti vaš za samo 70 dolara - doduše, u varijanti od pleksiglasa.\nPRVI PUT U JAVNOSTI Evo kako Dara Bubamara izgleda nakon operacije\nDaru Bubamaru ekskluzivno smo uslikali prvi put u javnosti nakon operacije!


Manifestacija Digitalni novembar - Dan u Beogradu\nNaslovna » Izlasci » Akcije » Manifestacija Digitalni novembar\nManifestacija Digitalni novembar: Karavan za klimu 3.0\nAh Neša 11. novembar 2020. Akcije Postavite komentar\nNajpre će u 14.30, u galeriji Francuskog instituta u Beogradu (Knez Mihailova 31) biti otvorena putujuća izložba „Karavan za klimu“. Neposredno posle toga, ispred Kulturnog centra Beograda, na Trgu republike, biće predstavljen projekat „Wild Immersion“ (U divljini).\n„Ovo je izuzetan festival, koji omogućuje da se prinudno stanje, koje nam je nametnula pandemija, transformiše u posebnu umetnost iznalaženja novih načina stvaralaštva i obrazovanja. Rana koju nam je naneo Covid nas je neminovno podstakla na razmišljanja o značaju investiranja u digitalnu revoluciju. Digitalni novembar je upravo prilika da razmenjujemo ideje o novim modelima prenošenja znanja i otkrivanju novih umetničkih formi“, istakao je Žan Luj Falkoni, ambasador Francuske u Srbiji.\nDigitalni novembar: Karavan za klimu 3.0\nProjekat „Karavan za klimu 3.0 – Mali korak za čoveka, veliki za prirodu“ povezuje borbu protiv klimatskih promena i zaštitu biodiverziteta i ima za cilj podizanje svesti građana, posebno mladih, o značaju upoznavanja i identifikovanja zaštićenih vrsta na teritoriji Srbije.\nOvogodišnje izdanje obuhvata putujuću pedagošku izložbu koja predstavlja javnosti različite globalne posledice klimatskih promena, a upotpunjena je interaktivnim eksponatima.\nNakon Niša, Petnice i Svilajnca, izložba će stići u Francuski institut u Beogradu, gde će biti otvorena za posetioce od 12. do 27. novembra 2020. „Karavan za klimu“ je ove godine Francuski institut organizovao u saradnji sa Centrom za promociju nauke, uz podršku delegacije Evropske unije i kancelarije Ujedinjenih nacija za razvoj u Srbiji.\nAtaše za saradnju Francuskog instituta, Bertran Mije, istakao je da ove godine obeležavamo peti rođendan Pariskog sporazuma, koji povezuje stotine zemalja u borbi protiv klimatskih promena, preko potrebnoj za opstanak milion ugroženih biljnih i životinjskih vrsta.\nKao doprinos toj borbi, „Karavan“ će ove godine imati i svoju digitalnu verziju, pored eksponata u Francuskom institutu u Beogradu.\n„Osnovni cilj nam je da informišemo i obrazujemo mlade u vezi sa klimatskim promenama i da ih kroz ovu izložbu pozovemo da se zalažu za očuvanje životne sredine. Do sada se više od 20.000 dece širom Srbije upoznalo sa Karavanom za klimu“, kaže Mije.\nDigitalni novembar: Wild Immersion\nUporedo, svoju turneju po 15 gradova u Srbiji započinje i „Wild Immersion„, putujući kombi koji će se 12. novembra parkirati ispred Kulturnog centra Beograda, gde će ostati do 16. novembra.\nOd 17. do 21. novembra ovaj virtuelni rezervat prirode preseliće se u Francuski institut, a potom nastaviti put u druge gradove Srbije. Predviđene su interaktivne radionice, a posebno je zanimljivo što će uz pomoć VR naočara posetioci moći da se „teleportuju“ u magični, ugroženi svet divljine, koji će ih potaći na razmišljanje o neophodnosti očuvanja biodiverziteta Srbije.\nAtaše za kulturu Francuskog instituta, Katrin Fodri, naglasila je da ovogodišnje izdanje Digitalnog novembra želi da istakne nova partnerstva u digitalnoj sferi.\n„Digitalizacija je moćno sredstvo na polju zalaganja za rodnu jednakost i očuvanje kulturnog nasleđa. Pored toga, Digitalni novembar će omogućiti svima da otkriju umetnike i njihova dela, da stiču nova saznanja, da se priključe radionicama, video igrama, da okuse imerzivnu realnost, oktriju francuske talente i srpska dostignuća u ovoj oblasti“, rekla je Fodri. (danubeogradu.rs)\nTagoviakcije digitalni novembar francuski institut izlasci izložbe jesen u beogradu projekti\nPrethodni Gitarista Nikola Jelačić u Guarneriusu\nSledeći Meridianbet u borbi za zdravlje: Milionske donacije stižu u bolnice širom zemlje


Vesić: Naši heroji 1918. izvojevali slobodu uz pomoć FRA - EMBARGO 011\nZamenik gradonačelnika Beograda Goran Vesić ukazao je danas na to da nijedna zemlja u Prvom svetskom ratu nije dala žrtvu kao što je to slučaj sa Srbijom koja je izgubila skoro 1.300.000 ljudi, 28 odsto populacije, odnosno 60 odsto muške radno sposobne populacije.\nVesić je nakon polaganja venca na Francuskom vojnom groblju kazao da su naši heroji svojim životima izvojevali slobodu te 1918. godine i istakao da te slobode ne bi bilo da nije bilo velike pomoći Francuske.\n„Poslali su svoje brodove po izmučenu srpsku vojsku 1915. godine na obale Albanije i francuski vojnici, rame uz rame sa srpskim vojnicima, probili su Solunski front i oslobodili prvo Srbiju, nakon čega je došlo i do kapitulacije Nemačke“, kazao je Vesić.\nPrema njegovim rečima, prijateljstvo Srba i Francuza izvojevano je krvlju u Prvom svetskom ratu gde su ratovali rame uz rame i zato, ističe, odnosi Srbije i Francuske nikada ne mogu da budu obični odnosi kao između neke dve druge zemlje.\n„To su odnosi između dva bratska naroda koja su svoje prijateljstvo zapečatila u Prvom svetskom ratu. Ponosno se sećamo francuskih heroja koji su dali živote za slobodu Srbije i oni, uz srpske heroje, su zalog prijateljstva koji danas afirmišu predsednici Aleksandar Vučić i Emanuel Makron.\nU ime Grada Beograda poželeo je dobrodošlicu novom ambasadoru Francuske Pjeru Košaru kojem je danas prvi zvanični dan na funkciji i kazao da je siguran da će u njegovom mandatu odnosi Francuske i Srbije biti još bolji.\nKaže da su poslednjih 10 godina ti odnosi podignuti na nivo odnosa posle Prvog svetskog rata i ističe ponos zbog toga.\n„Kao neko ko zaista voli Francusku srećan sam što smo konačno obnovili odnose na nivo koji naša dva naroda zaslužuju. Naši odnosi treba da budu takvi i o tome najbolji govori Prvi svetski rat u kojem su zajedno ratovale rame uz rame Francuska i Srbija“, kazao je zamenik gradonačelnika Beograda.\nBeograd ZNA – koliko ko vredi i ko za njegove interese radi – pa je manje bitno ko će ga partijski voditi….


Naslovna Fudbal ODBIO PREMIJER LIGU: Džeko napušta Romu, ali ostaje u Italiji\nODBIO PREMIJER LIGU: Džeko napušta Romu, ali ostaje u Italiji\nDžeko i Kalafiori su postali saigrači (FOTO: Emilio Andreoli/Getty Images)\nOdavno je poznato da bosanskohercegovački fudbaler Edin Džeko želi da napusti Romu, a sada je izabrao gde će nastaviti karijeru.\nKako piše portal “Kalčomerkato”, visoki napadač od Intera dobiće devet miliona evra za dve sezone.\n#Dzeko says ‘yes’ to #Inter, but #Marotta has two issues to solve https://t.co/m7kYxfxkM1 pic.twitter.com/94dtrOg7FO\n— CalcioMercato (En) (@CmdotCom_En) 18. април 2019.\nPreostalo je da klubovi iz Rima i Milana dogovore obeštećenje koje bi trebalo da iznosi oko 15 miliona.\nInteresovanje za Džeka pored Intera pokazao je i engleski Vest Hem koji mu je ponudio više novca, ali njemu se nije napuštala “čizma”.\nPre Rome, Džeko je nastupao za Mančester siti, Volfsburg, Teplice, dok je karijeru započeo u sarajevskom Željezničaru.\nPrethodni tekstZvezda traži energiju, Budućnost bolji šut – gde se završava finalna serija?\nSledeći tekstMONTE KARLO: Sjajni Lajović u polufinalu, čekamo srpski okršaj!


Kinezi kupuju sirovinu iz BiH, ne pitaju za cijenu￼￼ - Radio Srebrenik\nHomeBIZNISKinezi kupuju sirovinu iz BiH, ne pitaju za cijenu￼￼\nKinezi kupuju sirovinu iz BiH, ne pitaju za cijenu￼￼\nDo zabrane izvoza oblovine, koju je prije dva dana usvojio Savjet ministara BiH, izvoz drveta iz Bosne i Hercegovine konstantno je rastao, posebno u Kinu, koja, kako tvrde dobro upućeni, “ne pita koliko košta”, kako kod nas, tako i u cijelom svijetu.\nPrema podacima Uprave za indirektno oporezivanje Bosne i Hercegovine (UIO), vrijednost izvezenog drveta u Kinu u prvih pet mjeseci ove godine iznosila je 19,1 milion KM, a u istom periodu prošle godine taj izvoz je bio “svega” 8,2 miliona KM. U toku cijele 2021. godine iz Bosne i Hercegovine u Kinu je izvezeno drveta u vrijednosti od 26,6 miliona KM, što je duplo više u odnosu na 2019. godinu.\nMediji su nedavno pisali da državljani Kine u posljednje vrijeme obilaze pilane na teritoriji Bosne i Hercegovine i mahom otkupljuju trupce hrasta, za koje plaćaju od 600 do 900 KM po kubiku, dok je prosječna cijena hrasta koju “Šume Srpske” naplaćuju oko 230 KM po kubiku.\n“Kinezi su tu na terenu, donose torbe sa kešom i otkupljuju trupce, stavljaju ih u kontejnere i voze za Kinu. Cijene su nerealne jer oni imaju velike podsticaje od svoje države i ozbiljno ruše našu konkurentnost. Ono što je najgore oduzimaju nam repromaterijal, tako da naše fabrike za finalnu preradu drveta nemaju dovoljne količine, a ne možemo to da spriječimo”, rekao je nedavno Darko Partalo, vlasnik firme “Drvoprodex”, za portal capital.ba.\n“Smatram da cijene treba obarati i da je ovo nepodnošljivo”, rekao je nakon sjednice Savjeta ministara BiH Staša Košarac, ministar spoljne trgovine i ekonomskih odnosa, naglašavajući da je cijena izvoza oblovine, prije svega hrasta, povećana za 400 odsto.\nKada je riječ o Kini, Bosna i Hercegovina nije jedina zemlja koja je na “meti” zbog šumskog bogatstva s ozbirom na to da kineski prerađivači već godinama iz Evrope uvoze oblovinu i drvne sortimente. Evropski parlament još 2018. godine uočio je ovaj problem, kada je razmatrao informaciju u vezi sa odnosima EU i Kine.\nU jednom dijelu rezolucije navedeno je: “Preporučuje se donošenje obaveznih kineskih političkih smjernica o odgovornom prekomorskom ulaganju u šumarstvo, koje bi se sprovodile zajednički sa zemljama dobavljačima, uključujući kineske kompanije u suzbijanju nezakonite trgovine drvnom sirovinom.”\nJanuar – maj 2022. 19.128.731,57 KM\nJanuar – maj 2021. 8.226.386,66 KM\nPrevious articleDanas u BiH uglavnom sunčano, temperature i do 33 stepena Celzijusa: Kakvo će vrijeme biti za vikend\nNext articleMilanović promijenio ploču: Sada od EU traži da BiH dobije članstvo “preko reda”